canton: gr

title: Ordinaziun davart il temp da lavur

abbreviation: OTL

pdf_content: 170.415 - Ordinaziun davart il temp da lavur (OTL)    170.415   Ordinaziun davart il temp da lavur (OTL)  dals 08-03-2011 (versiun dals 01-01-2023)  sa basond sin l'art. 45 al. 1 da la constituziun chantunala1) e sin l'art. 49 da la lescha  davart  la relaziun da lavur da las collavuraturas e dals collavuraturs dal chantun  Grischun (lescha dal persunal, LP)2)  relaschada da la regenza ils 8 da mars 2011  1. Champ d'applicaziun, cumpetenza e princips  Art.  1 Champ d'applicaziun 1 Questa ordinaziun regla il temp da lavur da las collavuraturas e dals collavuraturs  chantunals tenor l'artitgel 3 alinea 1 da la lescha davart la relaziun da lavur da las  collavuraturas e dals collavuraturs dal chantun Grischun (lescha dal persunal, LP)3).  Art.  2 Instanzas cumpetentas 1 Las instanzas cumpetentas  èn ils  posts  da servetsch,  la  chanzlia  chantunala,  ils  secretariats dals departaments e la controlla da finanzas. 2 Las  instanzas  cumpetentas  fixeschan  las  furmas  da  temp  da  lavur  tenor  ils  artitgels 15 ss. ed ils plans da temp da lavur tenor l'agiunta. 3 Suenter avair tadlà l'uffizi da persunal pon las instanzas cumpetentas divergiar – en  cas singuls – da las disposiziuns da questa ordinaziun e da l'agiunta, sche interess dal   manaschi surordinads pretendan quai. Ils posts da servetsch ed ils secretariats dals   departaments dovran il consentiment dal departament per quest intent.  1) DG 110.100 2) DG 170.400 3) DG 170.400 * tabellas da las modificaziuns a la fin dal relasch    1   https://www.gr-lex.gr.ch/data/110.100/rm/art45 https://www.gr-lex.gr.ch/data/170.400/rm https://www.gr-lex.gr.ch/data/170.400/rm/art49   170.415    Art.  3 Princips 1 Areguard il temp sto la prestaziun da lavur vegnir concepida tenor las pretensiuns  da las incumbensas che ston vegnir ademplidas. Ils interess da la clientella externa  ed interna han la precedenza envers ils interess dal team, ils interess dal team han la   precedenza  envers  ils  interess  da  las  singulas  collavuraturas  e  dals  singuls  collavuraturs. 2 Las collavuraturas ed ils collavuraturs n'han nagin dretg sin ina tscherta furma da  temp da lavur u sin in tschert plan da temp da lavur.  2. Disposiziuns generalas  Art.  4 Temp da lavur imputabel 1. en general  1 Absenzas pajadas vegnan messas a quint al temp da lavur en la dimensiun dal temp  da lavur regular. 2 Per la lavur tenor il plan da lavur vala la suandanta regulaziun: Absenzas pajadas  betg planisablas – sco malsogna, accident e congedis curts – vegnan messas a quint   al temp da lavur ensemen cun il temp da lavur regular tenor il plan da lavur. Sche  talas absenzas duran pli ditg ch'il temp previs en il plan da lavur, vala l'alinea 1.  Art.  5 2. viadis da servetsch * 1 Da princip vala il temp da viadi davent dal lieu da lavur fin al lieu d'acziun ed   enavos sco temp da lavur. * 2 Il  temp da viadi  davent  dal lieu da domicil  u davent d'in  auter lieu fin al  lieu   d'acziun ed enavos vala sco temp da lavur, sch'el è pli curt. * 3 En cunvegnientscha cun il departament e cun il UP pon vegnir fixadas regulaziuns  divergentas, en spezial sch'i vegn lavurà principalmain ordaifer il lieu da lavur u en  viadi. *  Art.  6 Visitas tar la media u tar il medi 1 Visitas tar la media u tar il medi e tar la dentista u tar il dentist sco er terapias che   vegnan ordinadas d'ina media u d'in medi ston da princip vegnir messas sin il temp  liber. 2 En cas excepziunals e suenter esser sa cunvegnì cun la superiura u cun il superiur  po il temp duvrà effectivamain, maximalmain dentant 2 uras per di, vegnir mess a   quint al temp da lavur sco absenza pajada. 3 Visitas tar la media u tar il medi pervia d'accidents da lavur sco er terapias d'ina   durada pli lunga che vegnan ordinadas d'ina media u d'ina medi vegnan messas a   quint sco temp da lavur maximalmain en il rom dal temp da lavur regular.  2       170.415   Art.  7 Uras da manaschi 1 Las uras da manaschi resultan ubain dal plan da temp da lavur ch'è vegnì fixà da  l'instanza cumpetenta ubain dal temp da lavur fix.  Art.  8 Uras d'avertura e cuntanschibladad per telefon 1 Las uras d'avertura èn da las 08.00 fin las 12.00 e da las 13.30 fin las 17.00. Durant  questas uras sto vegnir garantida la cuntanschibladad per telefon. 2 Sch'ils  basegns da la  clientella  pretendan  quai,  ston vegnir  extendidas  las  uras  d'avertura. En il cas singul sto la clientella vegnir retschavida er ordaifer las uras  d'avertura. 3 Sche la liquidaziun da las incumbensas dal manaschi permetta quai, po l'instanza   cumpetenta restrenscher las uras  d'avertura  e  la  cuntanschibladad per telefon.  Ils  posts da servetsch ed ils secretariats dals departaments dovran il consentiment dal  departament per quest intent.  Art.  9 Firads 1 Sco firads valan Bumaun, il venderdi sontg, il glindesdi da Pasca, Ascensiun, il   glindesdi da Tschuncaisma, il 1. d'avust, il di da Nadal e Son Steffan. Sche quests  firads  na  pon  betg  vegnir  retratgs  per  motivs  dal  manaschi,  exista  in  dretg  sin  cumpensaziun cun temp liber. Firads che crodan en las vacanzas na vegnan betg  mess a quint sco vacanzas. 2 Ils  firads  locals  supplementars  che  vegnan  designads  da  las  vischnancas  respectivamain da las fracziuns valan – cun resalva dals interess dal manaschi – per   las collavuraturas ed ils collavuraturs che han là lur lieu da lavur. * 3 Per  motivs  dal  manaschi  pon  las  collavuraturas  ed  ils  collavuraturs  vegnir   engaschads en auters lieus durant ils firads locals. 4 Sche firads locals crodan en las vacanzas, na pon els betg vegnir retratgs ordavant  u pli tard, mabain valan sco vacanzas.  Art.  10 Dis libers da lavur * 1 Dis libers da lavur èn ils 2 da schaner, il di suenter Ascensiun, ils 24 ed ils 31 da  december.  Sch'els  crodan en las  vacanzas,  na vegnan els  betg mess a  quint  sco  vacanzas. 2 Ils 2 da schaner, l'avantmezdi dals 24 da december ed ils 31 da december vegnan  mess a quint als 5 dis libers tenor l'artitgel 49 alinea 1 LP1). Sch'els crodan sin in di  liber,  fixescha  l'uffizi  da  persunal  la  cumpensaziun  suenter  avair  consultà  il  departament da finanzas e vischnancas. 3 Ils ulteriurs 2,5 dis vegnan quintads tar las vacanzas tenor l'artitgel 49 alinea 1 LP2).  1) DG 170.400 2) DG 170.400   3   https://www.gr-lex.gr.ch/data/170.400/rm/art49 https://www.gr-lex.gr.ch/data/170.400/rm/art49   170.415    Art.  11 * …  Art.  12 Pausa da mezdi, pausas da lavur 1 La  pausa  da  mezdi  importa  almain  30  minutas.  Per  motivs  dal  manaschi  po  l'instanza cumpetenta permetter u ordinar en cas excepziunals ina pausa da mezdi pli  curta. 2 La  pausa  da  lavur  che  po  vegnir  messa  a  quint  sco  temp  da  lavur  importa   maximalmain 15 minutas per mintga mez di da lavur.  Art.  13 Uras supplementaras 1 Sco uras supplementaras valan mo las uras da lavur ch'èn vegnidas ordinadas u  permessas da l'instanza cumpetenta: a) ordaifer las uras da manaschi che valan tenor il plan da temp da lavur fixà en   cas d'in temp da lavur per mais; b) ordaifer  las  uras  da manaschi  fixadas da l'instanza cumpetenta  en cas  d'in    temp da lavur fix. 2 Uras supplementaras ston vegnir cumpensadas cun temp liber da medema durada.  Il  saldo  da  las  uras  supplementaras  sto  vegnir  reducì  ina  giada  per  onn  a  maximalmain 25 uras supplementaras. 3 Sch'ina cumpensaziun cun temp liber n'è betg pussaivla, importa l'indemnisaziun  finanziala – en cas d'in grad d'occupaziun da 100 pertschient – 1/183 dal salari da   basa mensil per mintga ura supplementara, inclusiv la part dal 13avel salari mensil  plus in supplement da 25 pertschient. 4 Sche la pussaivladad da cumpensar uras supplementaras cun temp liber na vegn  betg tratga a niz, dastgan maximalmain 25 uras supplementaras vegnir transferidas  sin  la  proxima perioda  da  rendaquint.  Eventualas  ulteriuras  uras  supplementaras  scrodan senza indemnisaziun.  Art.  14 Registraziun dal temp e da la prestaziun 1 Collavuraturas e collavuraturs ch'èn engaschads durant passa 3 mais ston registrar   lur temp da lavur e lur absenzas en moda electronica. Lur prestaziuns ston vegnir  registradas cunvegnentamain en coordinaziun cun la contabilitad dals custs e da las  prestaziuns. * 2 Betg  registrads  en  il  sistem  na  vegnan  praticums  sco  er  collavuraturas  e  collavuraturs cun salaris per ura, cun salaris per di u cun salaris pauschals. Davart   excepziuns decida l'instanza cumpetenta. 3 Las  manadras  ed  ils  manaders  dals  posts  da  servetsch,  lur  substitutas  e  lur  substituts sco er las secretarias generalas ed ils secretaris generals ston registrar mo  las absenzas da mezs u d'entirs dis. Ellas ed els disponan libramain da lur temp da   lavur confurm a lur incumbensas. Eventuala lavur supplementara vala sco inclusa en  il salari. Las prestaziuns pon vegnir registradas cun pauschalas.  4       170.415   3. Furmas da temp da lavur  3.1. TEMP DA LAVUR PER MAIS  Art.  15 Uras da lavur flexiblas ed uras da bloc 1 Per il  temp da lavur per mais valan las suandants uras da lavur flexiblas e las   suandantas uras da bloc:  uras da lavur flexiblas: uras da bloc:  da las 06.00 fin las 08.30 da las 08.30 fin las 11.00  da las 11.00 fin las 14.00 da las 14.00 fin las 16.30  da las 16.30 fin las 20.00        Exceptà da quai è il venderdi suentermezdi. Lura duran las uras da bloc da las 14.00   fin las 16.00 e las uras da lavur flexiblas da las 16.00 fin las 20.00. 2 Durant las uras da bloc ston tut las collavuraturas e tut ils collavuraturs da princip   esser preschents u cuntanschibels al lieu da lavur. *  Art.  16 Saldo da las uras da lavur flexiblas 1 Il  saldo  da  las  uras  da  lavur  flexiblas  resulta  tras  il  temp  da  lavur  quotidian  imputabel minus il temp da lavur regular. 2 Il saldo da las uras da lavur flexiblas sto da princip vegnir cumpensà durant las uras  da lavur flexiblas. Sche la situaziun dal manaschi permetta quai e sche l'instanza  cumpetenta dat ses consentiment, po il saldo da las uras da lavur flexiblas vegnir  cumpensà cun temp liber d'entirs u da mezs dis. Per mintga onn chalendar dastgan  vegnir  retratgs  maximalmain 5  entirs  dis  da lavur.  Per  motivs  dal  manaschi,  en   spezial en cas da grondas variaziuns dal quantum da lavur, po l'instanza cumpetenta  ordinar u permetter fin 15 dis da cumpensaziun. 3 Per  il  persunal  ch'è  engaschà  a  temp  cumplain  u  a  temp  parzial  dastga  il   transferiment dal saldo sin il proxim mais importar maximalmain +/–50 uras. En cas  excepziunals po l'instanza cumpetenta fixar questas valurs a +/–100 uras.  Art.  17 Finiziun da la relaziun da lavur 1 Avant che finir la relaziun da lavur sto vegnir cumpensà il saldo positiv u negativ  da las uras da lavur flexiblas. 2 In saldo positiv vegn indemnisà en daners e senza supplements, sch'i n'è betg stà  pussaivel da reducir il surpli d'uras fin a l'extrada, saja quai pervia da motivs da la  lavur u pervia d'absenzas pli lungas pajadas. In saldo positiv da main che 3 uras   scroda senza indemnisaziun.   5     170.415    3 Sch'i resta in saldo negativ da 3 uras u dapli, vegn reducì proporziunalmain il salari  u vegn pretendì enavos il salari pajà da memia.  3.2. TEMP DA LAVUR PER ONN  Art.  18 Intent 1 Cun il temp da lavur per onn duai vegnir cuntanschida ina flexibilitad uschè gronda  sco pussaivel tar la concepziun dal temp da lavur. Il temp da lavur duai vegnir adattà   a variaziuns da la chargia da lavur durant l'onn sco er als differents basegns da las  collavuraturas e dals collavuraturs.  Art.  19 Temp da lavur regular per onn, salarisaziun 1 Il temp da lavur regular per onn po vegnir prestà entaifer main che 12 mais. Il temp  po vegnir cumpensà en moda coerenta. 2 Il salari vegn pajà en ratas mensilas egualas.  Art.  20 Saldo dal temp 1 Per  il  persunal  ch'è  engaschà  a  temp  cumplain  u  a  temp  parzial  dastga  il   transferiment dal saldo dal temp sin il  proxim onn importar maximalmain +/–50  uras. En cas excepziunals po l'instanza cumpetenta fixar questas valurs a +/–100  uras. 2 Il saldo dal temp vegn transferì sin il proxim onn la fin da december. En cas da   basegn po l'instanza cumpetenta fixar in'autra data per transferir il saldo dal temp. 3 Per la finiziun da la relaziun da lavur vala l'artitgel 17.  Art.  21 Disposiziuns restrenschentas 1 Suenter avair tadlà l'uffizi da persunal pon las instanzas cumpetentas restrenscher   las  disposiziuns  davart  il  temp  da  lavur  per  onn,  sche  interess  dal  manaschi  surordinads  pretendan  quai.  Ils  posts  da  servetsch  ed  ils  secretariats  dals  departaments dovran il consentiment dal departament per quest intent.  3.3. TEMP DA LAVUR FIX  Art.  22 Temp da lavur fix 1 Per  motivs  organisatorics  u  per  auters  motivs  dal  manaschi  po  l'instanza  cumpetenta fixar il cumenzament e la fin da la lavur per mintga sectur u en moda   individuala.  6       170.415   4. Disposiziuns finalas  Art.  23 Aboliziun dal dretg vertent, entrada en vigur 1 Questa ordinaziun entra en vigur il 1. da matg 2011 e remplazza l'ordinaziun davart  il temp da lavur dals 12 da december 20061).  1) CUL 2006, 4867   7     170.415    Tabella da las modificaziuns - tenor conclus  Data dal conclus Entrada en vigur Element Modificaziun Publicaziun en la CUL 08-03-2011 01-05-2011 relasch emprima versiun - 25-09-2012 01-12-2012 Art. 14 al. 1 midada - 22-09-2020 01-10-2020 Art. 5 midada dal titel 2020-040 22-09-2020 01-10-2020 Art. 5 al. 1 midada 2020-040 22-09-2020 01-10-2020 Art. 5 al. 2 midada 2020-040 22-09-2020 01-10-2020 Art. 5 al. 3 integraziun 2020-040 22-09-2020 01-10-2020 Art. 9 al. 2 midada 2020-040 22-09-2020 01-10-2020 Art. 15 al. 2 midada 2020-040 05-12-2022 01-01-2023 Art. 10 midada dal titel 2022-043 05-12-2022 01-01-2023 Art. 11 aboliziun 2022-043  8       170.415   Tabella da las modificaziuns - tenor element  Element Data dal conclus Entrada en vigur Modificaziun Publicaziun en la CUL relasch 08-03-2011 01-05-2011 emprima versiun - Art. 5 22-09-2020 01-10-2020 midada dal titel 2020-040 Art. 5 al. 1 22-09-2020 01-10-2020 midada 2020-040 Art. 5 al. 2 22-09-2020 01-10-2020 midada 2020-040 Art. 5 al. 3 22-09-2020 01-10-2020 integraziun 2020-040 Art. 9 al. 2 22-09-2020 01-10-2020 midada 2020-040 Art. 10 05-12-2022 01-01-2023 midada dal titel 2022-043 Art. 11 05-12-2022 01-01-2023 aboliziun 2022-043 Art. 14 al. 1 25-09-2012 01-12-2012 midada - Art. 15 al. 2 22-09-2020 01-10-2020 midada 2020-040   9       170.415-A1      Agiunta 1: Plans da temp da lavur   (versiun dals 01-12-2012)        1     	1. Champ d'applicaziun, cumpetenza e princips 	Art. 1 Champ d'applicaziun 	Art. 2 Instanzas cumpetentas 	Art. 3 Princips  	2. Disposiziuns generalas 	Art. 4 Temp da lavur imputabel 1. en general 	Art. 5 2. viadis da servetsch * 	Art. 6 Visitas tar la media u tar il medi 	Art. 7 Uras da manaschi 	Art. 8 Uras d'avertura e cuntanschibladad per telefon 	Art. 9 Firads 	Art. 10 Dis libers da lavur * 	Art. 11 * … 	Art. 12 Pausa da mezdi, pausas da lavur 	Art. 13 Uras supplementaras 	Art. 14 Registraziun dal temp e da la prestaziun  	3. Furmas da temp da lavur 	3.1. Temp da lavur per mais 	Art. 15 Uras da lavur flexiblas ed uras da bloc 	Art. 16 Saldo da las uras da lavur flexiblas 	Art. 17 Finiziun da la relaziun da lavur  	3.2. Temp da lavur per onn 	Art. 18 Intent 	Art. 19 Temp da lavur regular per onn, salarisaziun 	Art. 20 Saldo dal temp 	Art. 21 Disposiziuns restrenschentas  	3.3. Temp da lavur fix 	Art. 22 Temp da lavur fix   	4. Disposiziuns finalas 	Art. 23 Aboliziun dal dretg vertent, entrada en vigur   		2022-12-12T14:09:20+0100 	"7001 Chur" 	"Gesetzessammlung Kanton Graubünden"

element: relasch

type: emprima versiun

element: Art. 14 al. 1

type: midada

element: Art. 5

type: midada dal titel

element: Art. 5 al. 1

element: Art. 5 al. 2

element: Art. 5 al. 3

type: integraziun

element: Art. 9 al. 2

element: Art. 15 al. 2

element: Art. 10

element: Art. 11

type: aboliziun


title: Ordinaziun davart ils collavuraturs en uffizi accessori dal chantun Grischun

pdf_content: Ordinaziun davart las collavuraturas ed ils collavuraturs en uffizi accessoric dal chantun Grischun    170.420   Ordinaziun davart las collavuraturas ed ils collavuraturs  en uffizi accessoric dal chantun Grischun  dals 27-05-2008 (versiun dals 01-01-2014)  sa basond sin l'art. 69 da la lescha dal persunal1)  relaschada da la regenza ils 27 da matg 2008  Art.  1 Champ d'applicaziun, natira giuridica 1 Questa ordinaziun regla las relaziuns d'uffizi da dretg public da las collavuraturas e  dals  collavuraturs  en  uffizi  accessoric  tenor  l'artitgel 3 alinea 4  da  la  lescha  dal  persunal2).  Art.  2 Agiunta 1 L'agiunta da questa ordinaziun cun la survista da las categorias da collavuraturas e  da collavuraturs en uffizi accessoric è ina part integrala da questa ordinaziun.3)  Art.  3 Instanza electorala 1 L'instanza  ch'è  cumpetenta  per  novas  elecziuns  e  per  reelecziuns  è  per  regla   determinada  en  la  lescha  u  en  l'agiunta.  Nua  che  quai  manca,  è  il  departament  l'instanza electorala.  Art.  4 Durada da las relaziuns d'uffizi 1 Las cumissiuns permanentas vegnan elegidas per ina perioda d'uffizi da 4 onns. En  cas  spezials  pon  er  vegnir  elegidas  autras  categorias  da  collavuraturas  e  da  collavuraturs en uffizi accessoric per ina perioda d'uffizi. 2 Novas elecziuns entaifer la perioda d'uffizi valan per il rest da quella.  1) DG 170.400 2) DG 170.400 3) L'agiunta è publitgada per tudestg en l'internet sut www.pa.gr.ch.  * tabellas da las modificaziuns a la fin dal relasch   1   http://www.gr-lex.gr.ch/data/170.400/rm http://www.gr.ch/DE/institutionen/verwaltung/dfg/pa/dokumentation/Seiten/default.aspx http://www.gr-lex.gr.ch/data/170.400/rm   170.420    3 Las ulteriuras collavuraturas ed ils ulteriurs collavuraturs en uffizi accessoric, che   adempleschan ina incumbensa administrativa  extendida per  ina durada pli  lunga,  vegnan elegids per in temp illimità. Sche l'incumbensa è da natira temporara, ha lieu   in'elecziun limitada.  Art.  5 Fin da la relaziun d'uffizi 1. scadenza da la perioda d'uffizi  1 La  perioda  d'uffizi  finescha  ils  30  da  zercladur.  I  n'exista  betg  in  dretg  sin  reelecziun. 2 Ina  nunreelecziun  sto  per  regla  vegnir  communitgada  a  la  persuna  pertutgada  almain 2 mais ordavant.  Art.  6 2. relaziun d'uffizi limitada 1 Relaziuns d'uffizi limitadas fineschan cun il termin da la limitaziun.  Art.  7 3. schliaziun 1 La  relaziun d'uffizi  po vegnir  schliada tras  omaduas  varts  per  la  fin  d'in  mais,   observond in termin da 2 mais.  Art.  8 * 4. limitaziun dal temp d'uffizi 1 Il temp d'uffizi da las collavuraturas e dals collavuraturs en uffizi accessoric, ch'èn  elegids per periodas d'uffizi, è limità a totalmain 12 onns. 2 En cas motivads po l'instanza electorala prolungar il temp d'uffizi a maximalmain   16 onns u abolir dal tuttafatg la limitaziun dal temp d'uffizi. 3 L'aboliziun da la limitaziun dal temp d'uffizi vegn en consideraziun en spezial per: a) collavuraturas e collavuraturs chantunals ch'èn en uffizi accessoric pervia da   lur activitad tar il chantun; b) represchentantas e represchentants d'interess; c) expertas ed experts.  Art.  9 5. per motivs impurtants 1 Per  motivs  impurtants  po  la  relaziun  d'uffizi  da  las  collavuraturas  e  dals  collavuraturs en uffizi accessoric vegnir schliada tras omaduas varts, e quai da tut  temp e senza observar il termin. 2 In  motiv  è  impurtant,  sche  cunzunt  la  cuntinuaziun  da  la  relaziun  d'uffizi  è  insupportabla.  Art.  10 6. aboliziun da l'incumbensa 1 L'aboliziun  da  l'incumbensa  sto  per  regla  vegnir  communitgada  a  la  persuna  pertutgada almain 2 mais ordavant.  2       170.420   Art.  11 7. instanza cumpetenta 1 Per schliar las relaziuns d'uffizi è cumpetenta l'instanza electorala. 2 Las decisiuns davart la schliaziun da relaziuns d'uffizi pon vegnir contestadas cun  in  recurs  administrativ.  Sche  la  regenza  decida  en  emprima  instanza,  è  questa  decisiun definitiva.  Art.  12 Applicaziun dal dretg dal persunal 1 Per  l'obligaziun  dal  secret  professiunal,  per  l'ediziun  d'actas,  per  dar  perditga  davant  dretgira,  per l'infurmaziun da las medias, per l'assistenza giuridica,  per la   recusaziun e per la protecziun da datas valan confurm al senn las disposiziuns da la   lescha dal persunal1) e da l'ordinaziun dal persunal2) sco er da la lescha chantunala  davart la protecziun da datas3).  Art.  13 Indemnisaziun da lavur 1. tariffas  1 Las tariffas da las indemnisaziuns da lavur per di sa drizzan tenor la lescha dal  persunal4). 2 L'instanza electorala è cumpetenta per la classificaziun da novas funcziuns en las  classas, e quai suenter avair tadlà l'uffizi da persunal (UP).  Art.  14 2. calculaziun 1 Sche la lavur inclusiv il temp da viadi dura main che 4 uras, vegn pajada mo la  mesadad da l'indemnisaziun da lavur per di. 2 Sch'i han lieu il medem di differentas sesidas u differentas inspecziuns al lieu, vegn   pajada mo in'entira respectivamain ina mesa indemnisaziun da lavur per di. 3 Il  studi  d'actas  e  l'elavuraziun  da propostas,  da decisiuns e  da rapports  vegnan  indemnisads  tenor  il  temp  impundì.  Sco  tariffa  per  ura  vala  l'otgavla  part  da  l'indemnisaziun da lavur per di.  Art.  15 3. excepziuns 1 Empè u ultra da l'indemnisaziun da lavur per di po l'instanza electorala fixar ina  pauschala annuala ubain indemnisar las taxas u parts da las taxas. 2 Eventualas pauschalas annualas sa drizzan tenor ils custs.  1) DG 170.400 2) DG 170.410 3) DG 171.100 4) DG 170.400   3   http://www.gr-lex.gr.ch/data/170.400/rm http://www.gr-lex.gr.ch/data/171.100/rm http://www.gr-lex.gr.ch/data/170.410/rm http://www.gr-lex.gr.ch/data/170.400/rm   170.420    Art.  16 Indemnisaziun da las spesas 1 Las spesas d'alloschi, d'alimentaziun e da viadi sa drizzan tenor las directivas da   l'ordinaziun dal persunal5).  Art.  17 * Collavuraturas e collavuraturs chantunals 1 Las collavuraturas ed ils collavuraturs chantunals ch'èn en ina relaziun da lavur cun  l'administraziun  chantunala  n'han  nagin  dretg  da  survegnir  indemnisaziuns  sco  pauschalas, diarias u daners da sesida. 2 Il temp ch'els impundan per exequir l'activitad en uffizi accessoric vala sco temp da  lavur.  Art.  18 Pajament 1 Las indemnisaziuns pauschalas annualas vegnan pajadas dal UP il quart quartal. 2 Per pajar las ulteriuras indemnisaziuns èn responsabels ils departaments ed ils posts  da servetsch.  Art.  19 Preparaziun da decisiuns 1 Las decisiuns davart  elecziuns e davart  schliaziuns da relaziuns d'uffizi  vegnan  preparadas dal UP.  Art.  19a * Midadas dal dretg vertent2)  Art.  19b * Disposiziun transitorica 1 Onns d'uffizi cumplains da pli baud vegnan resguardads per la limitaziun dal temp  d'uffizi tenor l'artitgel 8.  Art.  20 Entrada en vigur, aboliziun dal dretg vertent 1 Questa ordinaziun entra en vigur il 1. da fanadur 2008 e remplazza l'ordinaziun   davart  las  collavuraturas  ed  ils  collavuraturs  en  uffizi  accessoric  dal  chantun  Grischun dals 23 da december 19913).  5) DG 170.410 2) Las midadas dal dretg vertent na vegnan betg inditgadas. 3) CUL 1991, 2616  4    http://www.gr-lex.gr.ch/data/170.410/rm    170.420   Tabella da las modificaziuns - tenor conclus  Conclus Entrada en vigur Element Modificaziun Publicaziun en la CUL 27-05-2008 01-07-2008 relasch emprima versiun - 10-12-2013 01-01-2014 Art. 8 revisiun totala - 10-12-2013 01-01-2014 Art. 17 revisiun totala - 10-12-2013 01-01-2014 Art. 19a integraziun - 10-12-2013 01-01-2014 Art. 19b integraziun -   5     170.420    Tabella da las modificaziuns - tenor element  Element Conclus Entrada en vigur Modificaziun Publicaziun en la CUL relasch 27-05-2008 01-07-2008 emprima versiun - Art. 8 10-12-2013 01-01-2014 revisiun totala - Art. 17 10-12-2013 01-01-2014 revisiun totala - Art. 19a 10-12-2013 01-01-2014 integraziun - Art. 19b 10-12-2013 01-01-2014 integraziun -  6     	Art. 1 Champ d'applicaziun, natira giuridica 	Art. 2 Agiunta 	Art. 3 Instanza electorala 	Art. 4 Durada da las relaziuns d'uffizi 	Art. 5 Fin da la relaziun d'uffizi 1. scadenza da la perioda d'uffizi 	Art. 6 2. relaziun d'uffizi limitada 	Art. 7 3. schliaziun 	Art. 8 * 4. limitaziun dal temp d'uffizi 	Art. 9 5. per motivs impurtants 	Art. 10 6. aboliziun da l'incumbensa 	Art. 11 7. instanza cumpetenta 	Art. 12 Applicaziun dal dretg dal persunal 	Art. 13 Indemnisaziun da lavur 1. tariffas 	Art. 14 2. calculaziun 	Art. 15 3. excepziuns 	Art. 16 Indemnisaziun da las spesas 	Art. 17 * Collavuraturas e collavuraturs chantunals 	Art. 18 Pajament 	Art. 19 Preparaziun da decisiuns 	Art. 19a * Midadas dal dretg vertent2) 	Art. 19b * Disposiziun transitorica 	Art. 20 Entrada en vigur, aboliziun dal dretg vertent  		2018-06-06T01:02:11+0200 	"7001 Chur" 	"Gesetzessammlung Kanton Graubünden"


abbreviation: Reglament PA

pdf_content: 170.430 - Reglament davart il pensiunament anticipà (Reglament PA)    170.430   Reglament davart il pensiunament anticipà  (Reglament PA)  dals 26-10-2021 (versiun dals 01-01-2022)  Sa basond sin l'art. 15 al. 3 da la Lescha dal persunal1)  relaschà da la Regenza ils 26 d'october 2021  Art.  1 Object 1 Quest reglament regla il pensiunament anticipà e las contribuziuns dal chantun a  las  rentas  transitoricas  da  la  AVS da  las  collavuraturas  e  dals  collavuraturs  da  l'administraziun chantunala tenor l'artitgel 15 alinea 3 da la Lescha dal persunal.  Art.  2 Princips 1 Las collavuraturas  ed ils  collavuraturs  pon sa  laschar  pensiunar  anticipadamain  respectivamain  parzialmain  tenor  las  disposiziuns  da  la  Cassa  da  pensiun  dal  Grischun. 2 In pensiunament parzial sto: a) succeder en in pass u en dus pass; b) reducir il grad d'occupaziun cun mintga pass per almain 20 pertschient. Il grad d'occupaziun na dastga betg sutpassar 40 pertschient d'in pensum cumplain. 3 Las  rentas  transitoricas  da  la  AVS  en  il  rom  da  pensiunaments  anticipads  respectivamain parzials vegnan da princip finanziadas da las collavuraturas e dals   collavuraturs.  Ellas  ed  els  vegnan  sustegnids  mo  a  norma  da  l'artitgel 3,  da  l'artitgel 4 e da l'artitgel 7 cun ina contribuziun finanziala a favur dal conto da spargn  supplementar "renta transitorica da la AVS" tar la Cassa da pensiun dal Grischun.  Art.  3 Premissas per contribuziuns a rentas transitoricas da la AVS 1 Las  collavuraturas  ed  ils  collavuraturs  survegnan  ina  contribuziun  tenor  l'artitgel 2 alinea 3, sch'ellas ed els: a) sa laschan pensiunar anticipadamain respectivamain parzialmain per la fin da   quel mais ch'ellas ed els cumpleneschan 62 onns, u per ina data posteriura;  1) DG 170.400  * tabellas da las modificaziuns a la fin dal relasch   1   https://www.gr-lex.gr.ch/data/170.400/rm   170.430    b) han lavurà durant almain 10 onns per l'administraziun chantunala directamain  avant il pensiunament anticipà respectivamain parzial;  c) han  exequì  tut  en  tut  durant  almain  10 onns  ina  funcziun  cun  ina  gronda  chargia fisica u psichica; e  d) dumondan  ina  renta  transitorica  da  la  AVS  tar  la  Cassa  da  pensiun  dal  Grischun.  2 En enclegientscha vicendaivla fixeschan ils departaments e l'Uffizi da persunal las   funcziuns tenor l'alinea 1 litera c, nua che: a) la  sanadad  è  exponida  ad  ina  periclitaziun  pli  gronda  pervia  d'influenzas   fisicalas, chemicas u biologicas; b) l'ambient  da  lavur  è  spezialmain  strapatschant,  en  spezial  pervia  da   temperaturas extremas, pervia d'in clima criv u pervia da nauschas relaziuns  da glisch;  c) l'apparat motoric vegn engrevgià spezialmain fitg, en spezial pervia da sforz  fisic u pervia d'ina posiziun dal corp disfavuraivla;  d) i vegn lavurà durant uras spezialmain engrevgiantas, en spezial la notg; e) la  chargia  fisica  è  spezialmain  gronda  pervia  d'ina  lavur  fitg  repetitiva,    unilaterala u emoziunalmain engrevgianta; f) il privel d'accidents è augmentà. 3 A collavuraturas ed a collavuraturs che han almain 62 onns po la Regenza conceder  ina contribuziun tenor l'artitgel 2 alinea 3, sche: a) la cuntinuaziun da la relaziun da lavur cun il grad d'occupaziun vertent ed b) il  pensiunament  anticipà  respectivamain  parzial,  en  cas  che  la  renta   transitorica da la AVS na vegn betg sustegnida finanzialmain signifitgan  per  ellas  ed  els  ina  direzza  extraordinaria  pervia  da  circumstanzas   spezialas.  Art.  4 Autezza da las contribuziuns a rentas transitoricas da la AVS 1 La contribuziun annuala tenor l'artitgel 3 alinea 1 correspunda a la suandanta part  d'ina renta maximala da la AVS en cas d'in pensiunament anticipà respectivamain  parzial: a) suenter il 62. anniversari: 50 pertschient; b) suenter il 63. anniversari: 75 pertschient. 2 La contribuziun tenor l'alinea 1 sa reducescha: a) en cas d'in pensiunament anticipà respectivamain parzial durant l'onn: pro rata    temporis; b) en  cas  d'in  pensiunament  parzial:  tenor  il  grad  da  pensiunament   respectivamain tenor ils grads da pensiunament; c) en  cas  d'in  pensum parzial:  tenor  la  differenza  tranter  la  media  dal  grad   d'occupaziun  durant  ils  ultims  5 onns  avant  il  pensiunament  anticipà  respectivamain parzial ed in pensum cumplain.  3 Las contribuziuns tenor l'artitgel 3 alinea 3 vegnan fixadas da la Regenza.  2       170.430   Art.  5 Obligaziuns da cooperaziun 1 Las collavuraturas  ed ils  collavuraturs  che sa  laschan pensiunar  anticipadamain  ston communitgar quai al post da servetsch ed a l'Uffizi da persunal, observond il  termin da disditga. Per communitgar in pensiunament parzial anticipà, ston ellas ed  els observar il dubel termin da disditga. 2 Las collavuraturas ed ils collavuraturs sco er ils uffizis ston sa cunvegnir davart las  modalitads dals pensiunaments parzials tenor l'artitgel 2 alinea 2 e ston communitgar  questas modalitads a l'Uffizi da persunal fin 2 mais avant il pensiunament anticipà. 3 Las  collavuraturas  ed  ils  collavuraturs  ston  far  valair  las  contribuziuns  tenor  l'artitgel 3 alinea 1 tar l'Uffizi da persunal fin il pli tard 2 mais avant il pensiunament  anticipà. La dumonda sto er cuntegnair la dumonda per ina renta transitorica da la  AVS per mauns da la Cassa da pensiun dal Grischun. 4 Las  collavuraturas  ed  ils  collavuraturs  ston  dumandar  las  contribuziuns  tenor   l'artitgel 3 alinea 3 tar il departament per mauns da la Regenza fin il pli tard 5 mais  avant  il  pensiunament  anticipà.  La  dumonda  sto  cuntegnair  ina  motivaziun  e  mussaments per las circumstanzas spezialas.  Art.  6 Pajament da contribuziuns a rentas transitoricas da la AVS 1 Las contribuziuns tenor l'artitgel 4 vegnan pajadas totalmain a la Cassa da pensiun  dal Grischun il mument dal pensiunament anticipà respectivamain parzial, e quai per  la durada previsibla da la retratga d'ina renta transitorica da la AVS.  Art.  7 Disposiziun transitorica per las dumondas d'avant il 1. da schaner  2022  1 Ils pensiunaments anticipads ch'èn vegnids dumandads avant il 1. da schaner 2022  e  che  n'èn  anc  betg  vegnids  decidids,  vegnan  giuditgads  e  realisads  tenor  il  Reglament  davart  il  pensiunament  anticipà  dals  19  da  mars  2013,  nun  che  las   collavuraturas ed ils collavuraturs hajan 59 onns u dapli il 1. da schaner 2022.  Art.  8 Disposiziun transitorica per las dumondas a partir dal 1. da schaner  2022  1 Collavuraturas e collavuraturs che han 60 onns u dapli il 1. da schaner 2022 pon  dumandar  in  pensiunament  anticipà a  partir  dal  63. onn da vegliadetgna tenor  il  Reglament davart il pensiunament anticipà dals 19 da mars 2013. 2 La Regenza  decida  mintgamai  il  settember davart  ils  pensiunaments  anticipads  tenor  l'alinea 1,  resguardond  l'artitgel 9 alinea 2  dal  Reglament  davart  il  pensiunament anticipà dals 19 da mars 2013 sco er la dumonda da preventiv e sche  necessari priorisond tenor il dumber d'onns da servetsch.   3     170.430    3 En cas da pensiunaments anticipads tenor l'alinea 1 vegnan pajadas – en divergenza  da  l'artitgel 10  e  da  l'artitgel 4 alinea 2  dal  Reglament  davart  il  pensiunament  anticipà dals 19 da mars 2013 – contribuziuns correspundentas en il senn ed a norma  da l'artitgel 6  empè d'ina renta transitorica da la Cassa da pensiun dal  Grischun.  Questas contribuziuns importan en cas d'in pensiunament durant il: a) 63. onn da vegliadetgna: 80 pertschient; b) 64. onn da vegliadetgna: 100 pertschient; c) 65. onn da vegliadetgna: 100 pertschient; da la renta da vegliadetgna maximala da la AVS. La dumonda sto er cuntegnair la   dumonda per ina renta transitorica da la AVS per mauns da la Cassa da pensiun dal   Grischun.   4       170.430   Tabella da las modificaziuns - tenor conclus  Conclus Entrada en vigur Element Modificaziun Publicaziun en la CUL 26-10-2021 01-01-2022 relasch emprima versiun 2021-046   5     170.430    Tabella da las modificaziuns - tenor element  Element Conclus Entrada en vigur Modificaziun Publicaziun en la CUL relasch 26-10-2021 01-01-2022 emprima versiun 2021-046  6     	Art. 1 Object 	Art. 2 Princips 	Art. 3 Premissas per contribuziuns a rentas transitoricas da la AVS 	Art. 4 Autezza da las contribuziuns a rentas transitoricas da la AVS 	Art. 5 Obligaziuns da cooperaziun 	Art. 6 Pajament da contribuziuns a rentas transitoricas da la AVS 	Art. 7 Disposiziun transitorica per las dumondas d'avant il 1. da schaner 2022 	Art. 8 Disposiziun transitorica per las dumondas a partir dal 1. da schaner 2022  		2021-12-20T17:42:37+0100 	"7001 Chur" 	"Gesetzessammlung Kanton Graubünden"


abbreviation: LCPG

pdf_content: 170.450 - Lescha davart la cassa da pensiun dal Grischun (LCPG)    170.450   Lescha davart la cassa da pensiun dal Grischun (LCPG)  dals 23-04-2013 (versiun dals 01-10-2022)  Il cussegl grond dal chantun Grischun1),  sa basond sin l'art. 31 da la constituziun chantunala2), suenter avair gì invista da la missiva da la regenza dals 15 da schaner 20133),  concluda:  1. Chaussas generalas ed organisaziun  Art.  1 Num, furma giuridica, intent 1 La cassa da pensiun dal Grischun (cassa da pensiun) è in institut autonom da dretg  public  dal  chantun Grischun cun sedia  a  Cuira.  Ella  è  inscritta  en il  register  da   commerzi dal chantun Grischun. 2 A sias  persunas  assicuradas  sco  er  a  lur  surviventas  e  survivents  porscha  ella  protecziun cunter las consequenzas economicas da la vegliadetgna, da l'invaliditad e  da la mort.  Art.  2 Surveglianza, cussegl grond 1 La cassa da pensiun è suttamessa a la surveglianza da l'autoritad designada dal   chantun. 2 Al cussegl grond ston vegnir suttamess mintga onn il quint annual ed il rapport da  gestiun per laschar prender enconuschientscha.  1) PCG 2012/2013, 832 2) DG 110.100 3) pagina 893  * tabellas da las modificaziuns a la fin dal relasch   1   https://www.gr-lex.gr.ch/data/110.100/rm   170.450    Art.  3 Cumissiun administrativa 1 L'organ suprem da la cassa da pensiun è la cumissiun administrativa. Ella consista  da  diesch  commembras  e  commembers.  Las  tschintg  represchentantas  e  represchentants da las patrunas e dals patruns vegnan nominads da la regenza; las   vischnancas  han  il  dretg  d'almain  in  sez.  Las  tschintg  represchentantas  e  represchentants da las lavurantas e dals lavurants vegnan elegids da las lavurantas e  dals lavurants. 2 La cumissiun administrativa è responsabla per la direcziun generala da la cassa da  pensiun,  procura  per  l'adempliment  da  las  incumbensas  legalas,  fixescha  las  finamiras ed ils princips strategics da la cassa da pensiun sco er ils meds finanzials   per ademplir quai. Ella fixescha l'organisaziun da la cassa da pensiun, procura per  sia stabilitad finanziala e surveglia la gestiun. 3 La cumissiun administrativa sa constituescha sezza resguardond las prescripziuns  dal dretg federal davart la paritad.  Art.  4 Direcziun 1 La  gestiun  operativa  da  la  cassa  da  pensiun  è  chaussa  da  la  direcziun.  Sias   incumbensas sa drizzan tenor las prescripziuns da la cumissiun administrativa.  2. Princips e finanziaziun da las prestaziuns  Art.  5 Princips 1 Per la cassa da pensiun vala il princip da la chapitalisaziun cumpletta. 2 Las prestaziuns da vegliadetgna vegnan calculadas tenor il primat da contribuziun.  Las  prestaziuns  temporaras  d'invaliditad  e  las  prestaziuns  per  surviventas  e  survivents vegnan fixadas en pertschients dal salari assicurà. *  Art.  6 Patrunas e patruns associads 1 Il  chantun  Grischun  e  ses  instituts  autonoms  da  dretg  public  assicureschan  obligatoricamain lur collavuraturas e collavuraturs tar la cassa da pensiun. 2 La Banca chantunala grischuna, las vischnancas, las corporaziuns da vischnancas  ed  autras  instituziuns  che  adempleschan  oravant  tut  incumbensas  publicas  pon  vegnir associadas sin basa da contracts. * 3 … * 4 La  cumissiun  administrativa  decida  tge  lavurantas  e  lavurants  che  vegnan  assicurads. *  2       170.450   Art.  7 Salari assicurà 1 Assicurà  vegn  il  salari  annual  suttamess  a  la  AVS  minus  ina  deducziun  da  coordinaziun. La deducziun da coordinaziun importa 25 pertschient dal salari annual  suttamess a la AVS, dentant maximalmain set otgavels da la renta da vegliadetgna   annuala maximala da la AVS. La deducziun maximala vegn reducida tut tenor il   grad d'occupaziun. La sava d'entrada correspunda al salari minimal tenor la LPP. * 2 Il salari annual ch'è decisiv per determinar il salari assicurà correspunda al salari   fundamental annual probabel inclusiv il 13. salari mensil. Cumponentas dal salari   che  resultan  occasiunalmain,  supplements  socials,  supplements  variabels  u  temporars na vegnan betg assicurads. * 3 Il salari maximal assicurabel correspunda al salari annual maximal tenor la scala  chantunala  da  salarisaziun  minus  la  deducziun  da  coordinaziun.  Per  persunas  assicuradas che lavuran a temp parzial vegn reducì il maximum dal salari assicurà  tut tenor il grad d'occupaziun. *  Art.  8 Contribuziuns 1 Las contribuziuns da spargn èn graduadas tenor la vegliadetgna ed importan en il   plan da contribuziuns da standard, en pertschients dal salari assicurà: *  vegliadetgna contribuziuns da spargn  20–24 14,0 *  25–29 15,0 *  30–34 17,0 *  35–39 19,0 *  40–44 22,0 *  45–49 25,0 *  50 e dapli * 27,5 *  ... * … 2 La cumissiun administrativa fixescha las contribuziuns da ristga tenor las basas  tecnicas renconuschidas. 3 Las patrunas ed ils patruns ston surpigliar almain la mesadad da las contribuziuns.  Art.  9 Prestaziuns 1 Las prestaziuns d'assicuranza vegnan fixadas da la cumissiun administrativa.  Art.  10 * …   3     170.450    Art.  11 Ulteriurs plans 1 La cumissiun administrativa po relaschar novs plans da prevenziun.  Art.  12 Mesiras en cas da sutgaranzia 1 La cumissiun administrativa concluda mesiras en cas da sutgaranzia. Las mesiras  ston correspunder al grad da la sutgaranzia e far part d'in concept general equilibrà.  Ellas  ston  esser  realisablas  a  temp  util  ed  esser  bunas  d'eliminar  la  sutgaranzia  entaifer in termin adequat. 2 En spezial pon vegnir incassadas contribuziuns da sanaziun da las patrunas e dals  patruns affiliads sco er da las persunas assicuradas, e per tschainsir ils dabuns da  spargn po vegnir sutpassà il tschains minimal tenor la LPP1). 3 Las patrunas ed ils patruns ston surpigliar almain la mesadad da las contribuziuns  da sanaziun. Las contribuziuns da sanaziun na quintan betg tar il dabun da spargn.  Art.  12a * Garanzia per rentas currentas 1 Il chantun garantescha senza limitaziun da temp tut las rentas currentas dals 31 da  december 2021. L'effectiv da persunas pensiunadas ch'è avant maun quel mument  vegn manà en ina instituziun da provediment serrada. Per segirar ils pajaments da las  rentas  currentas  conceda  il  chantun  a  la  Cassa  da  pensiun,  per  l'instituziun  da  provediment  serrada,  emprests  senza  tschains  ch'èn  restituibels  sut  tschertas  cundiziuns.  Emprests  concedids  ston  vegnir  restituids  uschenavant  ch'il  grad  da  cuvrida surpassa 100 pertschient. 2 La Regenza regla ils detagls en in contract cun la Cassa da pensiun.  Art.  13 Acquisiziuns publicas * 1 La cassa da pensiun n'è betg suttamessa a las acquisiziuns publicas. *  Art.  14 Meds legals 1 La  via  da  las  instanzas  sa  drizza  tenor  la  lescha  davart  la  giurisdicziun  administrativa2).  3. Disposiziuns finalas  Art.  15 Aboliziun dal dretg vertent 1 Cun l'entrada en vigur da questa lescha vegn abolida la lescha davart la cassa da  pensiun chantunala dal Grischun (LCPG) dals 16 da zercladur 2005.  1) CS 831.40 2) DG 370.100  4    https://www.gr-lex.gr.ch/data/370.100/rm http://db.clex.ch/link/Bund/831.40/rm    170.450   Art.  16 Referendum ed entrada en vigur 1 Questa lescha è suttamessa al referendum facultativ3). 2 La regenza fixescha il termin da l'entrada en vigur4) da questa lescha.  3) Il termin da referendum è scadì ils 31 da fanadur 2013. Entaifer quest termin n'èn vegnids  inoltrads nagins referendums.  4) messa en vigur cun CR dals 15 d'october 2013 per il 1. da schaner 2014   5     170.450    Tabella da las modificaziuns - tenor conclus  Conclus Entrada en vigur Element Modificaziun Publicaziun en la CUL 23-04-2013 01-01-2014 relasch emprima versiun - 12-06-2014 01-01-2015 Art. 8 al. 1 midada - 26-08-2021 01-01-2022 Art. 5 al. 2 midada 2021-045 26-08-2021 01-01-2022 Art. 6 al. 2 midada 2021-045 26-08-2021 01-01-2022 Art. 6 al. 3 aboliziun 2021-045 26-08-2021 01-01-2022 Art. 6 al. 4 midada 2021-045 26-08-2021 01-01-2022 Art. 7 al. 1 midada 2021-045 26-08-2021 01-01-2022 Art. 7 al. 2 midada 2021-045 26-08-2021 01-01-2022 Art. 7 al. 3 midada 2021-045 26-08-2021 01-01-2022 Art. 8 al. 1 midada 2021-045 26-08-2021 01-01-2022 Art. 8 al. 1, tabella, "20–  24" / "contribuziuns da  spargn"  midada 2021-045  26-08-2021 01-01-2022 Art. 8 al. 1, tabella, "25– 29" / "contribuziuns da  spargn"  midada 2021-045  26-08-2021 01-01-2022 Art. 8 al. 1, tabella, "30– 34" / "contribuziuns da  spargn"  midada 2021-045  26-08-2021 01-01-2022 Art. 8 al. 1, tabella, "35– 39" / "contribuziuns da  spargn"  midada 2021-045  26-08-2021 01-01-2022 Art. 8 al. 1, tabella, "40– 44" / "contribuziuns da  spargn"  midada 2021-045  26-08-2021 01-01-2022 Art. 8 al. 1, tabella, "45– 49" / "contribuziuns da  spargn"  midada 2021-045  26-08-2021 01-01-2022 Art. 8 al. 1, tabella, "50 e  dapli"  nova denominaziun 2021-045  26-08-2021 01-01-2022 Art. 8 al. 1, tabella, "50 e  dapli" / "contribuziuns  da spargn"  midada 2021-045  26-08-2021 01-01-2022 Art. 8 al. 1, tabella, "..." aboliziun 2021-045 26-08-2021 01-01-2022 Art. 10 aboliziun 2021-045 26-08-2021 31-12-2021 Art. 12a integraziun 2021-045 07-12-2021 01-10-2022 Art. 13 midada dal titel 2022-029 07-12-2021 01-10-2022 Art. 13 al. 1 midada 2022-029  6       170.450   Tabella da las modificaziuns - tenor element  Element Conclus Entrada en vigur Modificaziun Publicaziun en la CUL relasch 23-04-2013 01-01-2014 emprima versiun - Art. 5 al. 2 26-08-2021 01-01-2022 midada 2021-045 Art. 6 al. 2 26-08-2021 01-01-2022 midada 2021-045 Art. 6 al. 3 26-08-2021 01-01-2022 aboliziun 2021-045 Art. 6 al. 4 26-08-2021 01-01-2022 midada 2021-045 Art. 7 al. 1 26-08-2021 01-01-2022 midada 2021-045 Art. 7 al. 2 26-08-2021 01-01-2022 midada 2021-045 Art. 7 al. 3 26-08-2021 01-01-2022 midada 2021-045 Art. 8 al. 1 12-06-2014 01-01-2015 midada - Art. 8 al. 1 26-08-2021 01-01-2022 midada 2021-045 Art. 8 al. 1, tabella, "20– 24" / "contribuziuns da  spargn"  26-08-2021 01-01-2022 midada 2021-045  Art. 8 al. 1, tabella, "25– 29" / "contribuziuns da  spargn"  26-08-2021 01-01-2022 midada 2021-045  Art. 8 al. 1, tabella, "30– 34" / "contribuziuns da  spargn"  26-08-2021 01-01-2022 midada 2021-045  Art. 8 al. 1, tabella, "35– 39" / "contribuziuns da  spargn"  26-08-2021 01-01-2022 midada 2021-045  Art. 8 al. 1, tabella, "40– 44" / "contribuziuns da  spargn"  26-08-2021 01-01-2022 midada 2021-045  Art. 8 al. 1, tabella, "45– 49" / "contribuziuns da  spargn"  26-08-2021 01-01-2022 midada 2021-045  Art. 8 al. 1, tabella, "50 e  dapli"  26-08-2021 01-01-2022 nova denominaziun 2021-045  Art. 8 al. 1, tabella, "50 e  dapli" / "contribuziuns  da spargn"  26-08-2021 01-01-2022 midada 2021-045  Art. 8 al. 1, tabella, "..." 26-08-2021 01-01-2022 aboliziun 2021-045 Art. 10 26-08-2021 01-01-2022 aboliziun 2021-045 Art. 12a 26-08-2021 31-12-2021 integraziun 2021-045 Art. 13 07-12-2021 01-10-2022 midada dal titel 2022-029 Art. 13 al. 1 07-12-2021 01-10-2022 midada 2022-029   7    	1. Chaussas generalas ed organisaziun 	Art. 1 Num, furma giuridica, intent 	Art. 2 Surveglianza, cussegl grond 	Art. 3 Cumissiun administrativa 	Art. 4 Direcziun  	2. Princips e finanziaziun da las prestaziuns 	Art. 5 Princips 	Art. 6 Patrunas e patruns associads 	Art. 7 Salari assicurà 	Art. 8 Contribuziuns 	Art. 9 Prestaziuns 	Art. 10 * … 	Art. 11 Ulteriurs plans 	Art. 12 Mesiras en cas da sutgaranzia 	Art. 12a * Garanzia per rentas currentas 	Art. 13 Acquisiziuns publicas * 	Art. 14 Meds legals  	3. Disposiziuns finalas 	Art. 15 Aboliziun dal dretg vertent 	Art. 16 Referendum ed entrada en vigur   		2022-07-13T09:54:31+0200 	"7001 Chur" 	"Gesetzessammlung Kanton Graubünden"


pdf_content: Reglament davart il fond per ristgas betg assicuradas dals manaschis d'administraziun e da scola dal chantun sco er dals servetschs psichiatrics dal Grischun    170.480   Reglament davart il fond per ristgas betg assicuradas dals  manaschis d'administraziun e da scola dal chantun sco er  dals servetschs psichiatrics dal Grischun *  dals 21-08-1963 (versiun dals 01-01-2009)  relaschà da la regenza ils 21 d'avust 1963  Art.  1 * Intent 1 Per  cuvrir  parzialmain  u  cumplainamain  donns  che  resultan  da  ristgas  betg  assicuradas  dals  manaschis  d'administraziun  e  da  scola  dal  chantun  sco  er  dals  servetschs psichiatrics dal Grischun e ch'il chantun u ils servetschs psichiatrics ston  surpigliar u surpiglian voluntarmain, exista in fond (conto 997.000).  Art.  2 Administraziun e tschains 1 L'uffizi chantunal da contabilitad procura per l'administraziun dal fond. La facultad  vegn tschainsida cun la tariffa da tschains media per investiziuns da chapital a lung  termin.  Art.  3 Meds finanzials disponibels 1 Per cuvrir donns en il senn da l'artitgel 1 pon vegnir duvrads ils retgavs dal tschains  e las parts da la facultad. Tschains betg duvrads vegnan mess tar la facultad.  Art.  4 Autoritad cumpetenta 1 Dumondas per concessiuns da prestaziuns or dal fond ston vegnir  inoltradas en  scrit al departament da finanzas e vischnancas. * 2 La cumpetenza da prender decisiuns areguard il donn total che vegn fatg valair per   in cas da donn han las suandantas instanzas: * a) * il departament da finanzas e vischnancas fin a 50 000 francs; b) * la regenza a partir da 50 000 francs. 3 Resalvada resta la sentenzia da la derschadra u dal derschader tenor la lescha da  responsabladad1). *  1) DG 170.050  * tabellas da las modificaziuns a la fin dal relasch   1   http://www.gr-lex.gr.ch/data/170.050/rm   170.480    Art.  5 Calculaziun 1 Tar  la  surpigliada  da  donns en  il  senn  da l'artitgel 1  e  tar  la  calculaziun  da la  prestaziun da cumpensaziun ston vegnir resguardadas commensuradamain la culpa  da la persuna donnegiada e las circumstanzas spezialas dal cas.  Art.  6 Entrada en vigur 1 Quest reglament entra en vigur il 1. da settember 1963.  2       170.480   Tabella da las modificaziuns - tenor conclus  Conclus Entrada en vigur Element Modificaziun Publicaziun en la CUL 21-08-1963 01-09-1963 relasch emprima versiun - 21-03-1972 01-04-1972 Art. 4 al. 3 midada - 26-10-1999 01-11-1999 Art. 4 al. 2 midada - 25-11-2002 01-01-2002 titel dal relasch midada - 25-11-2002 01-01-2002 Art. 1 revisiun totala - 24-10-2006 01-01-2007 Art. 4 al. 1 midada 2006, 4281 28-10-2008 01-01-2009 Art. 4 al. 2, a) midada - 28-10-2008 01-01-2009 Art. 4 al. 2, b) midada -   3     170.480    Tabella da las modificaziuns - tenor element  Element Conclus Entrada en vigur Modificaziun Publicaziun en la CUL relasch 21-08-1963 01-09-1963 emprima versiun - titel dal relasch 25-11-2002 01-01-2002 midada - Art. 1 25-11-2002 01-01-2002 revisiun totala - Art. 4 al. 1 24-10-2006 01-01-2007 midada 2006, 4281 Art. 4 al. 2 26-10-1999 01-11-1999 midada - Art. 4 al. 2, a) 28-10-2008 01-01-2009 midada - Art. 4 al. 2, b) 28-10-2008 01-01-2009 midada - Art. 4 al. 3 21-03-1972 01-04-1972 midada -  4     	Art. 1 * Intent 	Art. 2 Administraziun e tschains 	Art. 3 Meds finanzials disponibels 	Art. 4 Autoritad cumpetenta 	Art. 5 Calculaziun 	Art. 6 Entrada en vigur  		2018-06-06T00:56:20+0200 	"7001 Chur" 	"Gesetzessammlung Kanton Graubünden"

element: Art. 4 al. 3

element: Art. 4 al. 2

element: titel dal relasch

element: Art. 1

type: revisiun totala

element: Art. 4 al. 1

element: Art. 4 al. 2, a)

element: Art. 4 al. 2, b)


abbreviation: OITC

pdf_content: 170.500 - Ordinaziun davart la tecnica d'infurmaziun e da communicaziun en l'administraziun chantunala (OITC)    170.500   Ordinaziun davart la tecnica d'infurmaziun e da  communicaziun en l'administraziun chantunala (OITC)  dals 19-11-2019 (versiun dals 01-01-2020)  Sa basond sin l'art. 45 al. 1 da la constituziun chantunala1)  relaschada da la regenza ils 19 da november 2019  1. Disposiziuns generalas  Art.  1 Object 1 Questa ordinaziun regla il diever e l'acquisiziun da la tecnica d'infurmaziun e da  communicaziun (ITC).  Art.  2 Champ d'applicaziun 1 Questa  ordinaziun  vala  per  tut  ils  departaments  e  posts  da  servetsch  da  l'administraziun chantunala. 2 Questa ordinaziun na vala betg per la communicaziun da func e per applicaziuns /   sistems en raits separadas dals servetschs da cybercrime da la polizia chantunala ed   er betg per ils sistems specifics da l'uffizi da construcziun bassa per las installaziuns  da manaschi e da segirezza (IMS) da las vias chantunalas e naziunalas. 3 Las dretgiras chantunalas, las instituziuns autonomas da dretg public dal chantun  sco er autras organisaziuns che fan cundiever da l'informatica da l'administraziun  chantunala  vegnan  obligadas  tras  ina  cunvegna  d'observar  las  prescripziuns  relevantas. 4 Ulteriuras excepziuns dal champ d'applicaziun vegnan concludidas da la regenza.  Art.  3 Intent da l'informatica 1 L'informatica  da  l'administraziun  chantunala  pussibilitescha  in'activitad  administrativa orientada a la clientella, effizienta, efficazia, economica, moderna e  segira.  1) DG 110.100  * tabellas da las modificaziuns a la fin dal relasch   1   https://www.gr-lex.gr.ch/data/110.100/rm   170.500    2 Entaifer l'administraziun sco er en il contact cun la populaziun, cun l'economia e  cun autras autoritads vegni pussibilità e promovì da liquidar las fatschentas en furma  digitala, cun duvrar pauc palpiri e senza rupturas tranter ils process.  Art.  4 Strategias e directivas 1 La regenza concluda la strategia dad ITC, la strategia dad e-government sco er  prescripziuns d'informatica d'impurtanza strategica u fundamentala. 2 Directivas  operativas  d'informatica,  che  han  ina  impurtanza  per  plirs  posts  da  servetsch, vegnan decretadas da l'uffizi d'informatica integrond ils posts pertutgads. 3 Strategias dad ITC che pertutgan posts da servetsch specifics èn subordinadas a la   strategia chantunala dad ITC e pon vegnir suttamessas a cundiziuns tras la cumissiun  d'informatica.  2. Organisaziun da l'informatica  Art.  5 Cumissiun d'informatica 1 La cumissiun d'informatica è in gremi da coordinaziun e da decisiun. Ella tracta tut   las  fatschentas  d'informatica  che  han  ina  impurtanza  strategica  u  che  han  ina  impurtanza per plirs posts da servetsch. 2 La  cumissiun  d'informatica  vegn  presidiada  da  la  represchentanta  u  dal  represchentant dal departament da finanzas e vischnancas. Ulteriuras commembras  ed ulteriurs commembers da la cumissiun èn mintgamai ina represchentanta u in  represchentant  dals  auters  departaments  e  da  la  chanzlia  chantunala  sco  er  la   manadra u il manader da l'uffizi d'informatica. 3 Ils departaments e la chanzlia chantunala nomineschan sezs lur commembra u lur  commember. 4 Sa participar a las sesidas senza dretg da votar pon mintgamai ina represchentanta   u in represchentant da la controlla da finanzas e da las dretgiras chantunalas sco er la   manadra u il  manader  dal  post  da regulaziun da l'informatica  e  la  manadra u il   manader  dal  post  spezialisà  per  il  e-government.  La  cumissiun  d'informatica  po  consultar ulteriuras persunas cun funcziun consultativa.  Art.  6 Regulaziun da l'informatica 1 Il post da regulaziun da l'informatica è ina partiziun da l'uffizi d'informatica. El: a) prepara las fatschentas da la cumissiun d'informatica, surpiglia la planisaziun   strategica  da  l'informatica  e  la  regulaziun  da  projects  d'informatica  interdisciplinars;  b) elavura standards e prescripziuns strategicas interdisciplinaras; c) maina  projects  d'informatica  che  pertutgan  plirs  posts  da  servetsch  sco  er   projects d'informatica che pertutgan posts da servetsch specifics e che han ina   impurtanza strategica.  2       170.500   Art.  7 Post spezialisà per il e-government 1 Il  post spezialisà per il  e-government è domicilià tar la chanzlia chantunala.  El  coordinescha la realisaziun da la strategia dad e-government.  Art.  8 Post da servetsch per l'informatica 1 L'uffizi d'informatica è il post da servetsch central per l'informatica ed il gestiunari  da servetschs d'informatica da basa da l'administraziun chantunala. 2 L'administraziun  chantunala  dispona  plinavant  d'in  dumber  limità  da  posts  da  servetsch specifics  per  l'informatica  che pon furnir  prestaziuns definidas.  Latiers  tutgan: a) il center da cumpetenza dal SIG da l'uffizi d'agricultura e da geoinfurmaziun   en il sectur dal sistem d'infurmaziun geografica dal Grischun; b) la polizia chantunala en il sectur «autoritads ed organisaziuns da salvament e    da segirezza» (AOSS); c) l'uffizi da construcziun bassa en il sectur da servetschs d'informatica specifics   en spezial per incumbensa da l'uffizi federal da vias (UVIAS). 3 Observond  ils  interess  generals  dal  chantun  pon  ils  posts  da  servetsch  per  l'informatica  porscher  prestaziuns  er  a  terzas  varts,  en  spezial  a  las  dretgiras  chantunalas, a las vischnancas ed a posts quasi-administrativs.  Art.  9 Unitads administrativas 1 Mintga  unitad  administrativa  dispona  d'ina  atgna  cumpetenza  minimala  d'informatica. En spezial en il sectur da la tgira e dal mantegniment d'applicaziuns  spezialisadas  pon  las  unitads  administrativas  disponer  da  cumpetenzas  supplementaras d'informatica.  3. Retratga da prestaziuns d'informatica ed acquisiziun centrala  Art.  10 Retratga da prestaziuns d'informatica 1 Prestaziuns fundamentalas d'informatica ston da princip vegnir retratgas tar l'uffizi  d'informatica. Excepziuns ston vegnir preschentadas a la cumissiun d'informatica, e   quai en enclegientscha cun l'uffizi d'informatica. 2 Ulteriuras  prestaziuns  d'informatica  pon  vegnir  retratgas  entaifer  u  ordaifer  l'administraziun.  Decisivas  per  la tscherna èn cunzunt la  rentabilitad generala,  la  standardisaziun, la segirezza da las datas e la protecziun da datas.  Art.  11 Acquisiziun centrala 1 L'uffizi d'informatica definescha standards per products ed è l'instanza centrala ed  unica per l'acquisiziun da meds e da servetschs d'informatica. Excepziuns vegnan  fixadas en scrit tranter l'uffizi d'informatica ed ils posts da servetsch pertutgads.   3     170.500    4. Segirezza da las datas  Art.  12 Segirezza da las datas 1 Ina protecziun adequata da la confidenzialitad sco er la disponibladad, l'integritad e  la transparenza ston esser garantidas per tut ils sistems e per tut las applicaziuns da   l'informatica. 2 La controlla  da las  mesiras  da protecziun è  ina incumbensa permanenta  da las   unitads administrativas responsablas e dals posts da servetsch per l'informatica. 3 L'incumbensada  chantunala  u  l'incumbensà  chantunal  per  la  segirezza  da  l'informatica è domicilià tar l'uffizi d'informatica. 4 L'uffizi  d'informatica  elavura  prescripziuns  generalas  davart  la  segirezza  da  l'informatica e davart  la sensibilisaziun da las collavuraturas e dals collavuraturs.  Questas prescripziuns vegnan concludidas da la regenza.  4       170.500   Tabella da las modificaziuns - tenor conclus  Conclus Entrada en vigur Element Modificaziun Publicaziun en la CUL 19-11-2019 01-01-2020 relasch emprima versiun 2019-026   5     170.500    Tabella da las modificaziuns - tenor element  Element Conclus Entrada en vigur Modificaziun Publicaziun en la CUL relasch 19-11-2019 01-01-2020 emprima versiun 2019-026  6     	1. Disposiziuns generalas 	Art. 1 Object 	Art. 2 Champ d'applicaziun 	Art. 3 Intent da l'informatica 	Art. 4 Strategias e directivas  	2. Organisaziun da l'informatica 	Art. 5 Cumissiun d'informatica 	Art. 6 Regulaziun da l'informatica 	Art. 7 Post spezialisà per il e-government 	Art. 8 Post da servetsch per l'informatica 	Art. 9 Unitads administrativas  	3. Retratga da prestaziuns d'informatica ed acquisiziun centrala 	Art. 10 Retratga da prestaziuns d'informatica 	Art. 11 Acquisiziun centrala  	4. Segirezza da las datas 	Art. 12 Segirezza da las datas   		2019-11-19T15:23:46+0100 	"7001 Chur" 	"Gesetzessammlung Kanton Graubünden"

element: relasch


pdf_content: Ordinaziun davart il provediment da material da biro tar l'administraziun chantunala    170.700   Ordinaziun davart il provediment da material da biro tar  l'administraziun chantunala  dals 28-08-2012 (versiun dals 01-10-2012)  sa basond sin l'art. 45 al. 1 da la constituziun chantunala1)  relaschada da la regenza ils 28 d'avust 2012  1. Disposiziuns generalas  Art.  1 Object e champ d'applicaziun 1 Questa  ordinaziun regla  il  provediment  da material  da biro tar  l'administraziun  chantunala. 2 Ella vegn  applitgada confurm al senn per ulteriuras acquistadras e per ulteriurs  acquistaders sco las dretgiras chantunalas ed autras instituziuns e persunas che han   ina relaziun cun il chantun. 3 Il  material  da  biro  cumpiglia  cunzunt  artitgels  da  biro,  material  da  diever  per   l'instrucziun  en  scola,  maschinas  da  biro  ed  apparats  da  copiar  inclusiv  il  mantegniment sco er stampats.  2. Princips administrativs  Art.  2 Acquisiziun e diever 1 Il material da biro sto vegnir acquistà e duvrà tenor ils princips da la spargnusadad,  da la rentabilitad e da l'ecologia.  Art.  3 Responsabladad dals custs 1 La responsabladad dals custs per il provediment da material da biro è chaussa dals  posts da servetsch. 2 Mintga post da servetsch maina in agen conto da quint.  1) DG 110.100  * tabellas da las modificaziuns a la fin dal relasch   1   http://www.gr-lex.gr.ch/data/110.100/rm   170.700    Art.  4 Concepziun da stampats 1 Per la concepuziun da stampats applitgescha l'administraziun chantunala in maletg  unitar («corporate design»). 2 Standardisads  vegnan  cunzunt  stampats  da  massa  sco  cuvertas  en  furma  da  cuvertas unitaras, cartas da visita, etichettas d'adressas, formulars e broschuras. 3 Al maletg unitar appartegna il  diever  cuminaivel  da las designaziuns tudestgas,   rumantschas e talianas. 4 La concepziun en il cas singul vegn prescritta da la centrala per stampats e material  en ina directiva davart il «corporate design». 5 Responsabels per observar las prescripziuns tenor la directiva davart il «corporate  design» èn ils posts da servetsch.  Art.  5 Acquisiziun 1 Tar l'acquisiziun da material  da biro vegn da princip resguardada l'offerta la pli  favuraivla. 2 En  mintga  cas  sto  vegnir  pretendida  in'offerta  da  la  centrala  per  stampats  e   material. 3 Sche  la  centrala  per  stampats  e  material  n'offrescha  betg  ils  products  e  las   prestaziuns giavischadas u sche sia offerta n'è betg la pli favuraivla, po l'acquistadra   u l'acquistader cumprar ils products u las prestaziuns sin il martgà liber.  3. Organisaziun da la centrala per stampats e material  Art.  6 Incumbensas 1 La centrala per stampats e material sustegna l'acquisiziun da material da biro tar  l'administraziun chantunala. 2 Ella  metta  a  disposiziun ina  butia  online,  nua  che  tut  il  material  da  biro vegn  empustà. 3 L'intermediaziun  d'incaricas  da  stampa  e  l'organisaziun  dals  fatgs  da  copiar  èn  concepidas sco andaments standardisads.  Art.  7 Surdada d'incumbensas 1 Per incumbensas che vegnan surdadas da la centrala per stampats e material valan   las disposiziuns dal dretg da submissiun.  2       170.700   4. Disposiziuns finalas  Art.  8 Aboliziun da relaschs 1 Cun l'entrada en vigur da questa ordinaziun vegn abolida l'ordinaziun per cuvrir ils  custs per material da biro en l'administraziun chantunala dals 28 d'avrigl 1997.  Art.  9 Entrada en vigur 1 Questa ordinaziun entra en vigur il 1. d'october 2012.   3     170.700    Tabella da las modificaziuns - tenor conclus  Conclus Entrada en vigur Element Modificaziun Publicaziun en la CUL 28-08-2012 01-10-2012 relasch emprima versiun -  4       170.700   Tabella da las modificaziuns - tenor element  Element Conclus Entrada en vigur Modificaziun Publicaziun en la CUL relasch 28-08-2012 01-10-2012 emprima versiun -   5    	1. Disposiziuns generalas 	Art. 1 Object e champ d'applicaziun  	2. Princips administrativs 	Art. 2 Acquisiziun e diever 	Art. 3 Responsabladad dals custs 	Art. 4 Concepziun da stampats 	Art. 5 Acquisiziun  	3. Organisaziun da la centrala per stampats e material 	Art. 6 Incumbensas 	Art. 7 Surdada d'incumbensas  	4. Disposiziuns finalas 	Art. 8 Aboliziun da relaschs 	Art. 9 Entrada en vigur   		2018-06-06T00:50:51+0200 	"7001 Chur" 	"Gesetzessammlung Kanton Graubünden"


abbreviation: OMPP

pdf_content: 170.800 - Ordinaziun davart il management da las plazzas da parcar da l'administraziun chantunala (OMPP)    170.800   Ordinaziun davart il management da las plazzas da parcar  da l'administraziun chantunala (OMPP)  dals 05-07-2022 (versiun dals 01-01-2023)  Sa basond sin l'art. 45 al. 1 e l'art. 75 al. 4 da la Constituziun chantunala1)  relaschada da la Regenza ils 5 da fanadur 2022  Art.  1 Object e champ d'applicaziun 1 Questa ordinaziun regla il metter a disposiziun, l'administraziun ed il diever da las  plazzas  da  parcar  che  appartegnan  al  chantun  sez  u  ch'il  chantun  ha  prendì  en   locaziun (management da las plazzas da parcar). 2 Ella  vala  per  tut  ils  departaments  e  posts  da  servetsch  da  l'administraziun  chantunala. 3 Ella  è  ina  part  dal  Management  da  mobilitad  manaschial  (MMM)  da  l'administraziun chantunala.  Art.  2 Finamiras 1 Il chantun ha ina funcziun d'exempel en connex cun l'andament da l'agen traffic da  manaschi. 2 Ils viadis uffizials da l'administraziun chantunala ed ils viadis a la lavur duain esser  concepids en moda persistenta e schanegiar las resursas. 3 Il chantun dat impuls per duvrar il traffic public sco er meds da transport ecologics,   en spezial velos e velos electrics, e metta a disposiziun tals – en il rom da ses MMM  –  en  moda  adequata  a  sias  collavuraturas  ed  a  ses  collavuraturs  per  ils  viadis   uffizials. 4 Il chantun administrescha sias plazzas da parcar en moda persistenta ed evitescha  fauss impuls per duvrar autos privats per ils viadis uffizials e per ils viadis a la lavur.  1) DG 110.100  * tabellas da las modificaziuns a la fin dal relasch   1   https://www.gr-lex.gr.ch/data/110.100/rm   170.800    Art.  3 Cumpetenza ed incumbensas 1 La  Regenza  elegia  ina  cumissiun  per  las  plazzas  da  parcar  (CPP).  Quella  sa  cumpona d'almain ina represchentanza da mintga departament  e sa constituescha  sezza. 2 Observond las finamiras surordinadas dal MMM giuditgescha la CPP la consegna  da las plazzas da parcar necessarias concernent il diever uffizial d'autos privats sco   er la consegna gratuita da las autorisaziuns da parcar. 3 L'Uffizi da construcziun auta (UCA) ha la responsabladad per il management da  las plazzas da parcar da l'entira  administraziun chantunala,  cun excepziun da las  incumbensas attribuidas a la CPP. Cun resalva da l'alinea 2 decida il UCA en spezial  davart  la  surdada da las  autorisaziuns da parcar;  per  motivs  impurtants,  cunzunt  sch'il manaschi pretenda quai, po el revocar da tut temp in'autorisaziun da parcar  concedida.  Art.  4 Plazzas per parcar velos, velos electrics e motos 1 Il chantun metta a disposiziun a sias collavuraturas ed a ses collavuraturs avunda  plazzas per parcar velos e velos electrics. 2 Tenor pussaivladad porscha el er plazzas per parcar motos e mopeds a duas rodas.  Art.  5 Plazzas da parcar per il diever uffizial d'autos privats 1 Als posts da servetsch ch'èn dependents dal diever uffizial d'autos privats da las  collavuraturas e dals collavuraturs,  metta il  chantun a disposiziun las  plazzas da  parcar  necessarias,  uschenavant  che  quai  è  pussaivel  ord  vista  dal  manaschi  ed  economicamain supportabel.  La  necessitad è  dada,  sch'i  na  stattan a  disposiziun  naginas alternativas commensuradas ch'èn giustifitgablas ord vista da l'economia da  manaschi. 2 La dependenza dal diever uffizial da l'auto privat tenor l'alinea 1 ha il medem status  sco il  diever da l'auto privat per cuntanscher il  lieu da servetsch en connex cun   engaschaments da lavur ordaifer las uras da manaschi dal traffic public. Quai vala en  spezial per la lavur da squadra durant la notg. 3 La dumonda per in'autorisaziun da parcar sto vegnir inoltrada da la direcziun dal  post da servetsch al UCA ed esser motivada suffizientamain. 4 In dretg sin ina plazza da parcar n'exista betg.  Art.  6 Plazzas da parcar per persunas cun impediments 1 A  las  collavuraturas  ed  als  collavuraturs  cun  impediments  corporals  ch'èn  dependents dal diever d'in auto privat per il viadi a la lavur metta il chantun, sche  pussaivel,  a  disposiziun  plazzas  da  parcar  che  correspundan  als  basegns  da  las  persunas cun impediments. 2 La dumonda sto vegnir inoltrada da las collavuraturas e dals collavuraturs al UCA,  agiuntond la carta da parcar uffiziala per persunas cun impediments.  2       170.800   Art.  7 Plazzas da parcar per auters dievers 1 Sche plazzas da parcar èn danvanz en in lieu da l'administraziun chantunala, pon  quellas vegnir duvradas tenor la regulaziun da taxas. 2 La successiun da la consegna da las plazzas da parcar ch'èn danvanz sa drizza  primarmain tenor il temp da viadi davent dal lieu d'abitar al lieu da lavur cun il   traffic  public.  Decisiva  è  la  colliaziun  la  pli  svelta.  Las  collavuraturas  ed  ils  collavuraturs cun in temp da viadi pli lung vegnan resguardads prioritarmain. 3 Per il dretg da diever pon ultra da quai er vegnir resguardads il pensum da lavur e  la cumpart da homeoffice. 4 In  diever  gratuit  è  pussaivel  independentamain dal  temp da viadi  cun il  traffic   public,  sche  circumstanzas  spezialas  èn  avant  maun  tar  ina  collavuratura  u  in  collavuratur. 5 La dumonda sto vegnir inoltrada da las collavuraturas e dals collavuraturs al UCA.  Art.  8 Diever gratuit 1 Il diever da las plazzas da parcar è gratuit per: a) autos da servetsch; b) autos  da  collavuraturas  e  collavuraturs  che  disponan  d'ina  autorisaziun  da   parcar tenor l'artitgel 5 u l'artitgel 6. 2 Il diever da las plazzas da parcar tenor l'artitgel 4 è gratuit. 3 En tut ils ulteriurs cas vegn incassada ina taxa da las utilisadras e dals utilisaders.  Art.  9 Diever betg gratuit 1 Per  il  diever  da  las  plazzas  da  parcar  vegnan  incassadas  las  suandantas  taxas  (valurs incl. taglia sin la plivalur): a) plazzas da parcar sut tetg: 120 francs per mais; b) plazzas da parcar al liber: 80 francs per mais; c) per collavuraturas e collavuraturs senza autorisaziun da parcar: 5 francs per   mez di; d) per terzas persunas: 1.50 francs per ura. 2 L'autorisaziun da parcar vegn garantida cun agid d'ina registraziun electronica u  d'in indriz tecnic al lieu. Las taxas tenor l'alinea 1 litera a e litera b vegnan deducidas  mintga mais dal salari da las collavuraturas e dals collavuraturs. 3 Sche  l'urden  da  taxas  na  vegn  betg  observà,  po  il  UCA  incassar  ina  taxa  d'elavuraziun da 50 francs.   3     170.800    Tabella da las modificaziuns - tenor conclus  Conclus Entrada en vigur Element Modificaziun Publicaziun en la CUL 05-07-2022 01-01-2023 relasch emprima versiun 2022-027  4       170.800   Tabella da las modificaziuns - tenor element  Element Conclus Entrada en vigur Modificaziun Publicaziun en la CUL relasch 05-07-2022 01-01-2023 emprima versiun 2022-027   5    	Art. 1 Object e champ d'applicaziun 	Art. 2 Finamiras 	Art. 3 Cumpetenza ed incumbensas 	Art. 4 Plazzas per parcar velos, velos electrics e motos 	Art. 5 Plazzas da parcar per il diever uffizial d'autos privats 	Art. 6 Plazzas da parcar per persunas cun impediments 	Art. 7 Plazzas da parcar per auters dievers 	Art. 8 Diever gratuit 	Art. 9 Diever betg gratuit  		2022-07-08T17:54:00+0200 	"7001 Chur" 	"Gesetzessammlung Kanton Graubünden"


short: lescha da transparenza

pdf_content: Lescha davart il princip da transparenza (lescha da transparenza)    171.000   Lescha davart il princip da transparenza (lescha da  transparenza)  dals 19-04-2016 (versiun dals 01-11-2016)  Il cussegl grond dal chantun Grischun1),  sa basond sin l'art. 31 al. 1 da la constituziun chantunala2), suenter avair gì invista da la missiva da la regenza dals 25 d'avust 20153),  concluda:  1. Disposiziuns generalas  Art.  1 Object, intent e finamiras 1 Questa lescha regla l'access a documents uffizials. 2 Ella  ha  l'intent  da  promover  la  transparenza  davart  las  activitads  dals  organs  publics, cun la finamira da facilitar la libra furmaziun da l'opiniun, il diever dals   dretgs democratics e la controlla da l'agir dal stadi sco er da rinforzar la chapientscha  e la confidenza da la populaziun envers ils organs publics.  Art.  2 Champ d'applicaziun persunal 1. princip  1 La lescha vala per tut ils organs publics. 2 Sco organs publics valan: a) las autoritads, las administraziuns e las cumissiuns dal chantun; b) las autoritads, las administraziuns e las cumissiuns da las corporaziuns, dals   instituts e da las fundaziuns da dretg public chantunal; c) persunas  natiralas  u  giuridicas  u  autras  organisaziuns  da  dretg  privat,    uschenavant  ch'ellas  adempleschan incumbensas  publicas  chantunalas ch'èn  vegnidas delegadas ad ellas.  1) PCG 2015/2016, 811 2) DG 110.100 3) pagina 719  * tabellas da las modificaziuns a la fin dal relasch   1   http://www.gr-lex.gr.ch/data/110.100/rm   171.000    Art.  3 2. excepziuns 1 La lescha na vala betg: a) per  organs  publics  che  prendan  part  da  la  concurrenza  economica  e  che   n'ageschan betg suveranamain en quest connex; b) per autoritads giudizialas en il sectur da la giurisdicziun; c) per furniturs da prestaziuns dals fatgs da sanadad e dal sectur social, en spezial   per  l'ospital  chantunal  dal  Grischun,  per  ils  servetschs  psichiatrics  dal  Grischun sco er per l'institut d'assicuranza sociala dal Grischun.  Art.  4 Champ d'applicaziun material 1 La lescha na vala betg per l'access a documents uffizials concernent: a) proceduras civilas; b) proceduras penalas; c) proceduras da la giurisdicziun publica ed administrativa; d) proceduras da l'assistenza giudiziala e da l'agid uffizial internaziunal; e) proceduras da cumpromiss. 2 L'access a documents uffizials che cuntegnan datas persunalas da la petenta u dal   petent sa drizza tenor la lescha chantunala davart la protecziun da datas.  Art.  5 Resalva da disposiziuns spezialas 1 Resalvadas restan disposiziuns d'autras leschas che: a) designeschan tschertas infurmaziuns sco secretas; u b) cuntegnan premissas che divergeschan da questa lescha per l'access a tschertas   infurmaziuns.  Art.  6 Document uffizial 1 In document uffizial è mintga infurmaziun che: a) è registrada sin x in purtader d'infurmaziuns; b) è en possess d'in organ public, dal qual ella deriva u al qual ella è vegnida   communitgada; e c) concerna l'adempliment d'ina incumbensa publica. 2 Sco  documents  uffizials  valan  er  documents  che  pon  vegnir  generads  tras  ina  simpla procedura electronica sin fundament  d'infurmaziuns registradas, las qualas  adempleschan las pretensiuns tenor l'alinea 1 literas b e c. 3 Betg sco documents uffizials na valan documents che: a) vegnan duvrads d'ina autoritad per intents commerzials; b) n'èn betg finids; u c) èn destinads al diever persunal.  2       171.000   2. Dretg d'access a documents uffizials  Art.  7 Princip da transparenza 1 Mintga persuna ha il dretg d'access a documents uffizials. 2 L'access vegn concedì cun: a) infurmar davart il cuntegn; b) laschar prender invista al lieu; c) consegnar ils documents u trametter copias. 3 Sch'in  document  uffizial  è  publitgà  en in  organ  da publicaziun u sin la  pagina  d'internet da l'organ public, vala la pretensiun d'access sco ademplida.  Art.  8 Excepziuns 1 L'access a documents uffizials vegn restrenschì, suspendì u refusà, sch'i èn avant  maun interess publics u privats predominants  che stattan en cuntradicziun cun in  access. 2 Interess  publics predominants  èn en spezial  avant  maun,  sche la  concessiun da  l'access pudess: a) restrenscher la libra furmaziun da l'opiniun e da la voluntad da l'organ public; b) periclitar la posiziun d'in  organ public en il  rom da tractativas  currentas u   previsas; c) impedir ina mesira uffiziala; d) periclitar l'urden public u la segirezza publica; e) donnegiar las relaziuns cun autras instituziuns publicas. 3 Interess  privats  predominants  èn en  spezial  avant  maun,  sche  la  concessiun da  l'access pudess: a) donnegiar la sfera privata da terzas persunas; b) revelar secrets professiunals ubain secrets da fatschenta u da fabricaziun; c) violar il dretg d'autur.  Art.  9 Cas spezials 1 Documents  uffizials  dastgan  vegnir  rendids accessibels  pir,  cur  che la  decisiun  politica  u  administrativa,  per  la  quala  ils  documents  furman  la  basa,  è  vegnida  prendida. 2 I  n'exista  nagin dretg d'access  als protocols ed als documents  da las sesidas da  cumissiuns parlamentaras da controlla, da surveglianza e d'inquisiziun.   3     171.000    3. Procedura per l'access a documents uffizials  Art.  10 Dumonda 1 La dumonda da survegnir access a documents uffizials sto vegnir drizzada a l'organ  public  che  ha  redigì  il  document  u  che  ha  survegnì  il  document  sco  adressat  principal da terzas persunas che na suttastattan betg a questa lescha. 2 La dumonda sto vegnir  inoltrada en scrit.  Ella na sto betg vegnir motivada,  sto  dentant esser precisada en moda suffizienta.  Art.  11 Protecziun da datas persunalas da terzas persunas 1 Sch'in organ public tira en consideraziun da conceder l'access a documents uffizials   che cuntegnan datas persunalas da terzas persunas, ston questas datas l'emprim sche  pussaivel vegnir anonimisadas u allontanadas. 2 Sche las datas persunalas na pon betg vegnir  anonimisadas u allontanadas, ston  vegnir tadladas las persunas pertutgadas. La dumonda d'access sto vegnir refusada,  sch'il consentiment vegn refusà u sch'i chaschunass sproporziunadamain blera lavur  e blers custs per survegnir il consentiment. 3 Excepziunalmain po l'access vegnir concedì er en cas ch'il  consentiment manca,  sch'igl è avant maun in interess public predominant.  Art.  12 Decisiun 1 L'organ public decida uschè svelt sco pussaivel, per regla dentant il pli tard entaifer  30 dis suenter l'entrada da la dumonda. 2 Sche  l'organ  public  refusa  cumplainamain  u  parzialmain  la  dumonda  u  sch'el   conceda  l'access,  cumbain  ch'in  persuna  pertutgada  ha  refusà  ses  consentiment,  relascha  el  ina  disposiziun.  La  procedura  sa  drizza  tenor  la  lescha  davart  la   giurisdicziun administrativa (LGA) dals 31 d'avust 2006.  Art.  13 Protecziun giuridica 1 La  protecziun  giuridica  sa  drizza  tenor  la  lescha  davart  la  giurisdicziun  administrativa (LGA) dals 31 d'avust 2006. 2 Decisiuns d'in organ public, per las qualas questas disposiziuns na prevesan nagin   med legal, pon vegnir contestadas directamain tar la dretgira administrativa. 3 Las instanzas da recurs han er access a documents uffizials che suttastattan a la  secretezza.  Art.  14 Documents uffizials archivads 1 Suenter l'archivaziun sa drizza l'access a documents uffizials tenor la lescha davart   la gestiun da documents e l'archivaziun.  4       171.000   Art.  15 Custs e taxas 1 Per l'access a documents uffizials vegn incassada ina taxa, sch'il tractament d'ina   dumonda  chaschuna lavur  e  custs considerabels.  Dal rest  è l'access  a documents  uffizials gratuit. 2 Per la procedura giudiziala da protecziun giuridica vegnan incassadas taxas. 3 L'incassament  da  las  taxas  sa  drizza  tenor  la  lescha  davart  la  giurisdicziun   administrativa (LGA) dals 31 d'avust 2006.  4. Disposiziun finala  Art.  16 Disposiziun transitorica 1 Questa  lescha  è  applitgabla  per  documents  uffizials  che  vegnan  redigids  u  retschavids d'in organ public suenter l'entrada en vigur da questa lescha.   5     171.000    Tabella da las modificaziuns - tenor conclus  Conclus Entrada en vigur Element Modificaziun Publicaziun en la CUL 19-04-2016 01-11-2016 relasch emprima versiun 2016-019  6       171.000   Tabella da las modificaziuns - tenor element  Element Conclus Entrada en vigur Modificaziun Publicaziun en la CUL relasch 19-04-2016 01-11-2016 emprima versiun 2016-019   7    	1. Disposiziuns generalas 	Art. 1 Object, intent e finamiras 	Art. 2 Champ d'applicaziun persunal 1. princip 	Art. 3 2. excepziuns 	Art. 4 Champ d'applicaziun material 	Art. 5 Resalva da disposiziuns spezialas 	Art. 6 Document uffizial  	2. Dretg d'access a documents uffizials 	Art. 7 Princip da transparenza 	Art. 8 Excepziuns 	Art. 9 Cas spezials  	3. Procedura per l'access a documents uffizials 	Art. 10 Dumonda 	Art. 11 Protecziun da datas persunalas da terzas persunas 	Art. 12 Decisiun 	Art. 13 Protecziun giuridica 	Art. 14 Documents uffizials archivads 	Art. 15 Custs e taxas  	4. Disposiziun finala 	Art. 16 Disposiziun transitorica   		2018-06-06T04:53:24+0200 	"7001 Chur" 	"Gesetzessammlung Kanton Graubünden"


abbreviation: LCPD

pdf_content: 171.100 - Lescha chantunala davart la protecziun da datas (LCPD)    171.100   Lescha chantunala davart la protecziun da datas (LCPD)  dals 10-06-2001 (versiun dals 01-01-2019)  acceptada dal pievel ils 10 da zercladur 20011)  Art.  1 Champ d'applicaziun 1 Questa lescha serva a proteger persunas cunter l'elavuraziun illegala da datas da   persunas tras autoritads. 2 Sco autoritads en il senn da questa lescha valan: a) * autoritads ed uffizis dal chantun, da las regiuns, da las vischnancas e da las    colliaziuns da vischnancas; b) * instituts, fundaziuns e corporaziuns da dretg public dal chantun, da las regiuns   e da las vischnancas; c) persunas  privatas,  uschenavant  che  incumbensas  publicas  èn  delegadas  ad   ellas. 3 … * 4 Ils  motivs d'exclusiun da la lescha federala davart la protecziun da datas 2) valan  confurm al senn. 5 Ultra da quai na po la lescha betg vegnir applitgada per: a) autoritads che prendan part  da la concurrenza economica e che n'ageschan   uschia betg suveranamain; b) datas da persunas ch'èn archivadas en in archiv public.  Art.  2 Elavuraziun da datas da persunas 1. princips  1 L'elavuraziun da datas da persunas sto resguardar ils princips da la legalitad, da la   proporziunalitad,  da  l'opportunitad,  da  la  destinaziun ad in  intent  specific,  da la  correctadad e da la segirezza da las datas. 2 Las prescripziuns da la lescha federala3) per l'elavuraziun da datas da persunas tras  organs federals vegnan applitgadas confurm al senn.  1) M dals 5 da settember 2000, 493; PCG 2000/2001, 530 2) CS 235.1 3) CS 235.1  * tabellas da las modificaziuns a la fin dal relasch   1   http://db.clex.ch/link/Bund/235.1/rm http://db.clex.ch/link/Bund/235.1/rm   171.100    3 Uschenavant  che  la  lescha  chantunala  davart  la  protecziun  da  datas  e  las  disposiziuns  executivas  na  cuntegnan  naginas  disposiziuns  divergentas  u  cumplementaras, valan las definiziuns da la lescha federala confurm al senn.  Art.  3 2. communicaziun en cas spezials 1 Sch'i dat differenzas tranter duas autoritads davart la communicaziun da datas da  persunas, decida l'instanza surordinada communabla. 2 Tgi  ch'elavura  datas  da  persunas  per  incumbensa  d'ina  autoritad,  dovra  il   consentiment  expressiv da l'incumbensadra per communitgar  datas da persunas a  terzas persunas.  Art.  3a * Furma speziala da l'elavuraziun da datas da persunas 1. surveglianza visuala dal spazi public e dal spazi ch'è accessibel al  public  1 Il  spazi  public  ed il  spazi  ch'è  accessibel  al  public  pon vegnir  survegliads  cun  apparats per transmetter e per registrar maletgs per identifitgar persunas, sche: a) la segirezza publica e l'urden public èn periclitads concretamain; b) quai  è  necessari  per  proteger  edifizis  che  servan  ad  intents  publics  u  lur   utilisadras ed utilisaders. 2 Per l'elavuraziun da datas da persunas ston vegnir respectads ils princips generals.   Ultra da quai stoi vegnir garantì, che: a) i vegnia rendì attent en moda adequata als apparats da surveglianza; b) secturs  che  servan  a  pratitgar  activitads  ch'èn  suttamessas  al  secret   professiunal en il senn da l'artitgel 171 dal cudesch da procedura penala2) sajan  exceptads da la surveglianza;  c) datas da persunas ch'èn vegnidas registradas vegnian stizzadas entaifer 90 dis,   uschenavant ch'ellas na vegnan betg duvradas en ina procedura penala u per la  defensiun cunter privels.  Art.  3b * 2. ordinaziun da la surveglianza visuala dal spazi public e dal spazi  ch'è accessibel al public  1 La surveglianza visuala dal spazi public e dal spazi ch'è accessibel al public po  vegnir ordinada d'ina autoritad che ha il dretg da diever u la suveranitad dal spazi   che duai vegnir surveglià. 2 L'autoritad  relascha ina disposiziun generala  che fixescha  l'intent,  il  gener  e  la   durada da la surveglianza, las localitads che duain vegnir survegliadas, las posiziuns  dals apparats da surveglianza,  las mesiras  per render attent a la surveglianza,  ils  dretgs  d'access  sco er las mesiras  prendidas per segirar las datas.  La disposiziun  generala vala maximalmain 5 onns. 3 L'autoritad sto publitgar la disposiziun generala avant ch'ella relascha quella. Ella  taidla persunas, fixond per ellas in termin adequat per prender posiziun.  2) CS 312.0  2    http://db.clex.ch/link/Bund/312.0/rm    171.100   4 Per  la  surveglianza  visuala  relativa  ad  in'occurrenza  cun  ina  durada  da  maximalmain 3 mais e per surveglianzas visualas per proteger edifizis che servan ad   intents  publics,  che  vegnan  mess  en  funcziun  per  in  eveniment  e  che  na  registreschan naginas datas da persunas na sto betg vegnir concedida ina protecziun  giuridica precedenta.  Art.  4 Registers 1 Las autoritads communitgeschan lur collecziuns da datas al post da surveglianza. 2 Uschenavant  che  la  lescha  chantunala  davart  la  protecziun  da  datas  e  las  disposiziuns  executivas  na  cuntegnan  naginas  disposiziuns  divergentas  u  cumplementaras,  vegnan  applitgadas  confurm  al  senn  las  disposiziuns  davart  la  registraziun da collecziuns da datas da la lescha federala1).  Art.  5 Dretgs da las persunas pertutgadas 1 Mintga persuna pertutgada ha il dretg: a) da  survegnir  scleriment  davart  las  datas  che  vegnan  elavuradas  sur  da sia    persuna en la collecziun da datas; b) da survegnir invista dal register da las collecziuns da datas; c) che datas persunalas incorrectas vegnian rectifitgadas; d) che datas persunalas che n'èn betg necessarias u ch'èn vegnidas elavuradas    illegalmain vegnian destruidas; e) che datas persunalas ch'èn degnas da vegnir protegidas vegnian bloccadas. 2 Sche  l'autoritad  contesta  l'incorrectadad  da  las  datas  da  persunas,  sto  ella  cumprovar lur correctadad. * 3 Ils dretgs che vegnan concedids a las persunas pertutgadas tras la lescha federala2)   valan confurm al senn. *  Art.  6 Protecziun giuridica 1 Decisiuns  d'autoritads  e  d'uffizis  da  l'administraziun  e  decisiuns  d'instituts  dependents  da  dretg  public  chantunal  pon  vegnir  contestadas  tar  il  departament  superiur. 2 Cunter decisiuns da persunas privatas che adempleschan incumbensas publicas poi  vegnir fatg recurs tar l'instanza incumbensanta. 3 Decisiuns dals departaments,  da las autoritads communalas  e  regiunalas,  da las  colliaziuns  da  vischnancas  sco  er  dals  instituts  autonoms  e  da  las  corporaziuns  autonomas  da  dretg  public  pon  vegnir  contestadas  cun  recurs  tar  la  dretgira   administrativa. * 4 Er il post da surveglianza ha il dretg da far recurs. *  1) CS 235.1 2) CS 235.1   3   http://db.clex.ch/link/Bund/235.1/rm http://db.clex.ch/link/Bund/235.1/rm   171.100    Art.  7 Post da surveglianza 1. elecziun  1 La regenza elegia sco post da surveglianza ina incumbensada u in incumbensà per  la protecziun da datas. 2 Il post da surveglianza ademplescha sias incumbensas en moda professiunalmain  autonoma ed independenta. El è lià ad instrucziuns.  Art.  8 2. incumbensas 1 Il post da surveglianza: a) surveglia l'applicaziun da las prescripziuns davart la protecziun da datas; b) maina in register da las collecziuns da datas e d'eventualas colliaziuns; c) cusseglia las persunas pertutgadas davart lur dretgs; d) intermediescha tranter las persunas pertutgadas e las autoritads; e) cusseglia las autoritads en dumondas da la protecziun da datas e surveglia la   segirada da datas; f) prenda posiziun davart relaschs e davart projects d'informatica, sche quels èn   relevants per la protecziun da datas; g) rapporta ina giada l'onn davart sia activitad. Il rapport vegn publitgà.  Art.  9 3. moda da lavurar 1 Las autoritads èn obligadas da sustegnair il post da surveglianza tar l'adempliment  da sias incumbensas. 2 Il post da surveglianza po – malgrà eventualas prescripziuns da secretezza – far dar   autoritads scleriments en scrit u a bucca davart l'elavuraziun da datas da persunas,  prender  invista  da collecziuns da datas  e  da  lur  documents  e  sa  laschar  mussar  l'elavuraziun da datas da persunas. 3 Sche l'examinaziun mussa che prescripziuns davart  la protecziun da datas sajan  vegnidas surpassadas, supplitgescha il post da surveglianza l'autoritad responsabla u  sia autoritad superiura da prender las mesiras necessarias. 4 Sche questa supplica na vegn betg suandada u vegn refusada, suttametta il post da  surveglianza il cas a la regenza per laschar decider.  Art.  10 4. obligaziun da discreziun 1 Il  post  da surveglianza  è  obligà  a  la  medema discreziun  areguard  las  datas  da  persunas sco l'autoritad ch'elavurescha las datas. 2 Il  post  da  surveglianza  dastga  –  cun  resalva  da  prescripziuns  spezialas  da  secretezza  –  communitgar  enconuschientschas  ch'ella  fa  durant  sia  activitad  mo  uschenavant ch'igl è necessari per ademplir sias incumbensas.  4       171.100   Art.  10a * Disposiziuns penalas 1 Persunas emploiadas u incumbensadas d'ina autoritad u persunas emploiadas da  persunas incumbensadas che cuntrafan intenziunadamain a las disposiziuns dal dretg  chantunal davart la protecziun da datas vegnan chastiadas – sin dumonda – cun ina  multa. 2 La  violaziun  da  las  prescripziuns  davart  la  protecziun  da  datas  è  chastiabla  er  suenter la finiziun da la relaziun da contract.  Art.  11 Disposiziuns executivas 1 La regenza relascha las disposiziuns executivas necessarias.  Art.  12 Disposiziuns transitoricas 1 Possessuras  e  possessurs  da  collecziuns  da  datas  examineschan  ed  adatteschan  quellas entaifer 3 onns suenter che la lescha davart la protecziun da datas è entrada  en vigur. 2 La regenza po prolungar quest termin per motivs impurtants. 3 Ils  apparats da surveglianza  tenor  l'artitgel 3a ch'èn  en funcziun cur che questa  lescha entra en vigur, dastgan restar en funcziun, sche las premissas previsas per la  surveglianza visuala vegnan ademplidas entaifer 12 mais. *  Art.  13 Entrada en vigur 1 La regenza fixescha il termin da l'entrada en vigur da questa lescha1).  1) messa en vigur cun CR dals 19 da favrer 2002 per il 1. da matg 2002   5     171.100    Tabella da las modificaziuns - tenor conclus  Conclus Entrada en vigur Element Modificaziun Publicaziun en la CUL 10-06-2001 01-05-2002 relasch emprima versiun - 31-08-2006 01-10-2008 Art. 5 al. 2 midada - 31-08-2006 01-10-2008 Art. 5 al. 3 integraziun - 31-08-2006 01-10-2008 Art. 6 al. 3 midada - 31-08-2006 01-10-2008 Art. 6 al. 4 integraziun - 31-08-2006 01-10-2008 Art. 10a integraziun - 13-01-2015 01-01-2016 Art. 1 al. 2, a) midada 2015-005 13-01-2015 01-01-2016 Art. 1 al. 2, b) midada 2015-005 13-01-2015 01-01-2016 Art. 1 al. 3 aboliziun 2015-005 13-01-2015 01-01-2016 Art. 6 al. 3 midada 2015-005 02-02-2016 01-01-2017 Art. 1 al. 2, a) midada 2016-001 02-02-2016 01-01-2017 Art. 1 al. 2, b) midada 2016-001 02-02-2016 01-01-2017 Art. 6 al. 3 midada 2016-001 31-08-2018 01-01-2019 Art. 3a integraziun 2018-023 31-08-2018 01-01-2019 Art. 3b integraziun 2018-023 31-08-2018 01-01-2019 Art. 12 al. 3 integraziun 2018-023  6       171.100   Tabella da las modificaziuns - tenor element  Element Conclus Entrada en vigur Modificaziun Publicaziun en la CUL relasch 10-06-2001 01-05-2002 emprima versiun - Art. 1 al. 2, a) 13-01-2015 01-01-2016 midada 2015-005 Art. 1 al. 2, a) 02-02-2016 01-01-2017 midada 2016-001 Art. 1 al. 2, b) 13-01-2015 01-01-2016 midada 2015-005 Art. 1 al. 2, b) 02-02-2016 01-01-2017 midada 2016-001 Art. 1 al. 3 13-01-2015 01-01-2016 aboliziun 2015-005 Art. 3a 31-08-2018 01-01-2019 integraziun 2018-023 Art. 3b 31-08-2018 01-01-2019 integraziun 2018-023 Art. 5 al. 2 31-08-2006 01-10-2008 midada - Art. 5 al. 3 31-08-2006 01-10-2008 integraziun - Art. 6 al. 3 31-08-2006 01-10-2008 midada - Art. 6 al. 3 13-01-2015 01-01-2016 midada 2015-005 Art. 6 al. 3 02-02-2016 01-01-2017 midada 2016-001 Art. 6 al. 4 31-08-2006 01-10-2008 integraziun - Art. 10a 31-08-2006 01-10-2008 integraziun - Art. 12 al. 3 31-08-2018 01-01-2019 integraziun 2018-023   7    	Art. 1 Champ d'applicaziun 	Art. 2 Elavuraziun da datas da persunas 1. princips 	Art. 3 2. communicaziun en cas spezials 	Art. 3a * Furma speziala da l'elavuraziun da datas da persunas 1. surveglianza visuala dal spazi public e dal spazi ch'è accessibel al public 	Art. 3b * 2. ordinaziun da la surveglianza visuala dal spazi public e dal spazi ch'è accessibel al public 	Art. 4 Registers 	Art. 5 Dretgs da las persunas pertutgadas 	Art. 6 Protecziun giuridica 	Art. 7 Post da surveglianza 1. elecziun 	Art. 8 2. incumbensas 	Art. 9 3. moda da lavurar 	Art. 10 4. obligaziun da discreziun 	Art. 10a * Disposiziuns penalas 	Art. 11 Disposiziuns executivas 	Art. 12 Disposiziuns transitoricas 	Art. 13 Entrada en vigur  		2018-12-20T17:53:52+0100 	"7001 Chur" 	"Gesetzessammlung Kanton Graubünden"


abbreviation: OSVis

pdf_content: 171.120 - Ordinaziun davart la surveglianza visuala dal spazi public e dal spazi ch'è accessibel al public (ordinaziun davart la surveglianza visuala, OSVis)    171.120   Ordinaziun davart la surveglianza visuala dal spazi public  e dal spazi ch'è accessibel al public (ordinaziun davart la  surveglianza visuala, OSVis)  dals 18-12-2018 (versiun dals 01-01-2019)  Sa basond sin l'art. 45 al. 1 da la constituziun chantunala1) e sin l'art. 11 da la lescha  chantunala davart la protecziun da datas2)  relaschada da la regenza ils 18 da december 2018  Art.  1 Autoritads cumpetentas 1. Surveglianza visuala en il senn da l'artitgel 3a alinea 1 litera a  LCPD  1 La  polizia  chantunala  è  responsabla  per  ordinar  e  per  realisar  surveglianzas  visualas en il senn da l'artitgel 3a alinea 1 litera a da la lescha chantunala davart la  protecziun da datas3).  Art.  2 2. Surveglianza visuala en il senn da l'artitgel 3a alinea 1 litera b  LCPD  1 Sch'i  dovra  ina disposiziun generala  per  ina surveglianza  visuala  en il  senn da  l'artitgel 3a alinea 1 litera b da la lescha chantunala davart la protecziun da datas4),  vegn quella relaschada: a) da la regenza; b) da la dretgira pertutgada; c) dal departament cumpetent; d) da la chanzlia chantunala; e) da l'organ directiv dals ulteriurs purtaders d'incumbensas publicas.  1) DG 110.100 2) DG 171.100 3) DG 171.100 4) DG 171.100  * tabellas da las modificaziuns a la fin dal relasch   1   https://www.gr-lex.gr.ch/data/110.100/rm https://www.gr-lex.gr.ch/data/171.100/rm https://www.gr-lex.gr.ch/data/171.100/rm https://www.gr-lex.gr.ch/data/171.100/rm   171.120    2 En cas tenor l'artitgel 3b alinea 4 da la lescha chantunala davart la protecziun da  datas èn ils posts chantunals che utiliseschan l'edifizi che duai vegnir surveglià per  ademplir ina incumbensa publica dal chantun, autorisads d'ordinar la surveglianza   visuala en il senn da l'artitgel 3a alinea 1 litera b da la lescha chantunala davart la  protecziun da datas. 3 Ils posts chantunals che utiliseschan l'edifizi che duai vegnir surveglià per ademplir  ina  incumbensa  publica  dal  chantun,  èn  cumpetents  da  realisar  la  surveglianza  visuala en il senn da l'artitgel 3a alinea 1 litera b da la lescha chantunala davart la  protecziun da datas.  Art.  3 3. Cumpetenza multipla 1 Sche posts chantunals n'arrivan betg da sa cunvegnir davart la surveglianza visuala  en cas d'ina cumpetenza multipla, decida lur autoritad da surveglianza cuminaivla  davart  la  surveglianza  visuala.  Sch'i  n'exista  nagina  autoritad  da  surveglianza  cuminaivla, decida la regenza.  Art.  4 Dumonda per surveglianzas visualas 1 Sch'il  post  chantunal  che vuless  realisar  ina surveglianza  visuala  en il  senn da  l'artitgel 3a alinea 1 litera b da la lescha chantunala davart la protecziun da datas1) na  dastga  betg  ordinar  sez  questa  surveglianza,  sto  el  inoltrar  al  post  ordinant  ina  dumonda per la surveglianza visuala giavischada. 2 La dumonda sto cuntegnair  l'intent,  il  gener  e la durada da la surveglianza,  las  localitads che duain vegnir survegliadas, las posiziuns dals apparats da surveglianza,   las mesiras per render attent a la surveglianza, ils dretgs d'access sco er las mesiras  prendidas a favur da la segirezza da las datas.  Art.  5 Procedura d'objecziun 1 Il  dispositiv  da la  disposiziun generala  ch'è  da relaschar sto  vegnir  publitgà  en  l'organ  uffizial  da publicaziun cun il  renviament  ch'ins  possia far  entaifer  30 dis  objecziuns cunter  la  disposiziun generala  tar  l'autoritad  ordinanta  e  ch'ins  possia  prender invista da la disposiziun generala motivada. 2 La  versiun  publitgada  da  la  disposiziun  generala  sto  vegnir  tramessa  a  l'incumbensada u a l'incumbensà per la protecziun da datas.  Art.  6 Cumenzament da la surveglianza visuala 1 Sch'ina  disposiziun generala  sto  vegnir  relaschada per  ina surveglianza  visuala,  dastga la surveglianza visuala vegnir cumenzada pir, cur che la disposiziun generala   ha survegnì vigur legala.  1) DG 171.100  2    https://www.gr-lex.gr.ch/data/171.100/rm    171.120   Art.  7 Communicaziun e publicaziun 1 Suenter  l'entrada  da  la  vigur  legala  communitgeschan  ils  posts  ordinants  a  la  polizia chantunala ed a l'incumbensada u a l'incumbensà per la protecziun da datas  las disposiziuns generalas, en las qualas vegnan ordinadas surveglianzas visualas. 2 L'incumbensada  u  l'incumbensà  per  la  protecziun  da  datas  publitgescha  las  disposiziuns  generalas  retschavidas,  uschè  ditg  che  las  surveglianzas  visualas  vegnan realisadas.  Art.  8 Render attent 1 Davant l'areal da registraziun stoi vegnir rendì attent a la surveglianza visuala cun  agid da pictograms, inditgond l'autoritad realisanta.  Art.  9 Invista posteriura 1 Da  registraziuns  visualas  dastgi  vegnir  prendì  invista  mo,  sch'i  èn  capitads  eveniments che ston vegnir persequitads penalmain u sche las registraziuns vegnan   duvradas per impedir in privel concret per la segirezza publica e per l'urden public. 2 En la disposiziun generala ston vegnir designadas duas persunas che han il dretg da   prender  invista.  Ultra  da  quai  po  la  polizia  chantunala  prender  invista  da  las   registraziuns visualas.  Art.  10 Protocollaziun da l'invista posteriura 1 L'access  a registraziuns visualas sto vegnir protocollà. D'inditgar  èn il motiv da  l'access, la persuna che prenda invista ed il material visual consultà. 2 Ils protocols d'access ston vegnir tegnids en salv durant 5 onns. 3 Dals protocols d'access dastgan prender invista mo persunas: a) che han da garantir u da controllar che las prescripziuns davart la protecziun   da datas vegnian observadas; b) che han il dretg da prender invista posteriuramain da las registraziuns.  Art.  11 Stizzar registraziuns visualas 1 Las registraziuns visualas vegnan stizzadas automaticamain.  Art.  12 Segirezza da las datas 1 Il post realisant sto tegnair en salv las registraziuns visualas en in unic lieu. 2 El prenda las mesiras tecnicas per proteger las registraziuns visualas cunter l'access  da persunas nunautorisadas sco er per garantir ina transmissiun segira da las datas e   lur stizzada.   3     171.120    Art.  13 Custs 1 Il  post  chantunal  che  realisescha  la  surveglianza  visuala  surpiglia  ils  custs  per  installar  e  per  tegnair  en funcziun  ils  apparats  da la  surveglianza  visuala  sco er  l'infrastructura appartegnenta. 2 Las registraziuns vegnan messas a disposiziun gratuitamain a la polizia chantunala. 3 Ils custs per evaluar las registraziuns visualas vegnan surpigliads dal post che fa   l'evaluaziun.  4       171.120   Tabella da las modificaziuns - tenor conclus  Conclus Entrada en vigur Element Modificaziun Publicaziun en la CUL 18-12-2018 01-01-2019 relasch emprima versiun 2018-026   5     171.120    Tabella da las modificaziuns - tenor element  Element Conclus Entrada en vigur Modificaziun Publicaziun en la CUL relasch 18-12-2018 01-01-2019 emprima versiun 2018-026  6     	Art. 1 Autoritads cumpetentas 1. Surveglianza visuala en il senn da l'artitgel 3a alinea 1 litera a LCPD 	Art. 2 2. Surveglianza visuala en il senn da l'artitgel 3a alinea 1 litera b LCPD 	Art. 3 3. Cumpetenza multipla 	Art. 4 Dumonda per surveglianzas visualas 	Art. 5 Procedura d'objecziun 	Art. 6 Cumenzament da la surveglianza visuala 	Art. 7 Communicaziun e publicaziun 	Art. 8 Render attent 	Art. 9 Invista posteriura 	Art. 10 Protocollaziun da l'invista posteriura 	Art. 11 Stizzar registraziuns visualas 	Art. 12 Segirezza da las datas 	Art. 13 Custs  		2018-12-20T15:39:15+0100 	"7001 Chur" 	"Gesetzessammlung Kanton Graubünden"